
讘砖谞讬 专注讘讜谉 转谞讬讗 专讘讬 讗讜诪专 {诪诇讻讬诐 讘 讚-诪讘} 讜讗讬砖 讘讗 诪讘注诇 砖诇讬砖讛 讜讬讘讗 诇讗讬砖 讛讗诇讛讬诐 诇讞诐 讘讻讜专讬诐 注砖专讬诐 诇讞诐 砖注讜专讬诐 讜讙讜' 讜讗讬谉 诇讱 拽诇讛 讘讻诇 讗专抓 讬砖专讗诇 诇讘砖诇 驻讬专讜转讬讛 讬讜转专 诪讘注诇 砖诇讬砖讛 讜讗祝 注诇 驻讬 讻谉 诇讗 讘讻专讛 讗诇讗 诪讬谉 讗讞讚 砖诪讗 转讗诪专 讞讟讬诐 转诇诪讜讚 诇讜诪专 砖注讜专讬诐 砖诪讗 转讗诪专 诇驻谞讬 讛注讜诪专 转诇诪讜讚 诇讜诪专 {诪诇讻讬诐 讘 讚-诪讘/诪讙 ??} 转谉 诇注诐 讜讬讗讻诇讜 讗讞专 讛注讜诪专 讛讬讛 讗诪讜专 诪注转讛 专讗讜讬讛 讛讬转讛 讗讜转讛 砖谞讛 砖转转注讘专 讜诪驻谞讬 诪讛 诇讗 注讬讘专讛 讗诇讬砖注 砖砖谞转 讘爪讜专转 讛讬转讛 讜讛讬讜 讛讻诇 专爪讬谉 诇讘讬转 讛讙专谞讜转 转''专 讗讬谉 诪注讘专讬谉 讗转 讛砖谞讛 诇驻谞讬 专讗砖 讛砖谞讛 讜讗诐 注讬讘专讜讛 讗讬谞讛 诪注讜讘专转 讗讘诇 诪驻谞讬 讛讚讞拽 诪注讘专讬谉 讗讜转讛 讗讞专 专讗砖 讛砖谞讛 诪讬讚 讜讗注驻''讻 讗讬谉 诪注讘专讬谉 讗诇讗 讗讚专 讗讬谞讬 讜讛讗 砖诇讞讜 诇讬讛 诇专讘讗 讝讜讙 讘讗 诪专拽转 讜转驻砖讜 谞砖专 讜讘讬讚诐 讚讘专讬诐 讛谞注砖讛 讘诇讜讝 讜诪讗讬 谞讬讛讜 转讻诇转 讘讝讻讜转 讛专讞诪讬诐 讜讘讝讻讜转诐 讬爪讗讜 讘砖诇讜诐 讜注诪讜住讬 讬专讬讻讬 谞讞砖讜谉 讘拽砖讜 诇拽讘讜注 谞爪讬讘 讗讞讚 讜诇讗 讛谞讬讞谉 讗讚讜诪讬 讛诇讝 讗讘诇 讘注诇讬 讗住讜驻讜转 谞讗住驻讜 讜拽讘注讜 诇讜 谞爪讬讘 讗讞讚 讘讬专讞 砖诪转 讘讜 讗讛专谉 讛讻讛谉 讞砖讜讘讬 诪讞砖讘讬 讙诇讜讬讬 诇讗 诪讙诇讜 诪讗讬 诪砖诪注 讚讛讗讬 谞爪讬讘 诇讬砖谞讗 讚讬专讞讗 讛讜讗 讚讻转讬讘 {诪诇讻讬诐 讗 讚-讝} 讜诇砖诇诪讛 砖谞讬诐 注砖专 谞爪讬讘讬诐 注诇 讻诇 讬砖专讗诇 讜讻诇讻诇讜 讗转 讛诪诇讱 讜讗转 (讗谞砖讬讜) 讞讚砖 讘砖谞讛 讜讛讻转讬讘 {诪诇讻讬诐 讗 讚-讬讟} 讜谞爪讬讘 讗讞讚 [讗砖专] 讘讗专抓 专讘 讬讛讜讚讛 讜专讘 谞讞诪谉 讞讚 讗诪专 讗讞讚 诪诪讜谞讛 注诇 讻讜诇诐 讜讞讚 讗诪专 讻谞讙讚 讞讚砖 讛注讬讘讜专 转''专 讗讬谉 诪注讘专讬谉 讗转 讛砖谞讛 诇讗 诪砖谞讛 诇讞讘专转讛 讜诇讗 砖诇砖 砖谞讬诐 讝讜 讗讞专 讝讜 讗诪专 专讘讬 砖诪注讜谉 诪注砖讛 讘专讘讬 注拽讬讘讗 砖讛讬讛 讞讘讜砖 讘讘讬转 讛讗住讜专讬诐 讜注讬讘专 砖诇砖 砖谞讬诐 讝讜 讗讞专 讝讜 讗诪专讜 诇讜 诪砖诐 专讗讬讛 讘''讚 讬砖讘讜 讜拽讘注讜 讗讞转 讗讞转 讘讝诪谞讛 转谞讜 专讘谞谉 讗讬谉 诪注讘专讬谉 讗转 讛砖谞讛 诇讗 讘砖讘讬注讬转 讜诇讗 讘诪讜爪讗讬 砖讘讬注讬转 讗讬诪转讬 专讙讬诇讬谉 诇注讘专 注专讘 砖讘讬注讬转 砖诇 讘讬转 专讘谉 讙诪诇讬讗诇 讛讬讜 诪注讘专讬谉 讘诪讜爪讗讬 砖讘讬注讬转 讜讘驻诇讜讙转讗 讚讛谞讬 转谞讗讬 讚转谞讬讗 讗讬谉 诪讘讬讗讬谉 讬专拽 诪讞讜爪讛 诇讗专抓 讜专讘讜转讬谞讜 讛转讬专讜 诪讗讬 讘讬谞讬讬讛讜 讗诪专 专讘讬 讬专诪讬讛 讞讜砖砖讬谉 诇讙讜砖讬讛谉 讗讬讻讗 讘讬谞讬讬讛讜 转谞讜 专讘谞谉 讗讬谉 诪注讘专讬谉 讗转 讛砖谞讛 诪驻谞讬 讛讟讜诪讗讛 专讘讬 讬讛讜讚讛 讗讜诪专 诪注讘专讬谉 讗诪专 专讘讬 讬讛讜讚讛 诪注砖讛 讘讞讝拽讬讛 诪诇讱 讬讛讜讚讛 砖注讬讘专 讗转 讛砖谞讛 诪驻谞讬 讛讟讜诪讗讛 讜讘拽砖 专讞诪讬诐 注诇 注爪诪讜 讚讻转讬讘 {讚讘专讬 讛讬诪讬诐 讘 诇-讬讞} 讻讬 诪专讘讬转 讛注诐 专讘转 诪讗驻专讬诐 讜诪谞砖讛 讬砖砖讻专 讜讝讘讜诇讜谉 诇讗 讛讟讛专讜

讘砖谞讬 专注讘讜谉. 诇驻讬 砖讻诇讛 讛转讘讜讗讛 讜爪专讬讻讬谉 诇讗讻讜诇 诪谉 讛讞讚砖: 诇讞诐 讘讬讻讜专讬诐. 诇讞诐 讗讘讬讘 诪砖诪注 砖注讻砖讬讜 讛讬讛 诪讘讻专: 讜砖诪讗 转讗诪专 讞讬讟讬谉 讛讬讜. 砖讛谉 讗驻讬诇讜转 诇讻讱 谞转讗讞专讜 诇讘砖诇 注讚 讗讞专 讛驻住讞 转诇诪讜讚 诇讜诪专 诇讞诐 砖注讜专讬诐: 讜砖诪讗 转讗诪专 诇驻谞讬 讛注讜诪专 讛讬讛. 讜讘讝诪谉 讘讬讻专 转诇诪讜讚 诇讜诪专 转谉 诇注诐 讜讬讗讻诇讜 诪诇诪讚 砖拽专讘 讛注讜诪专 讜讛讜转专 讛讞讚砖: 讗诪讜专 诪注转讛 专讗讜讬讛 讛讬转讛 讗讜转讛 砖谞讛 诇讛转注讘专. 注诇 讛讗讘讬讘 砖讻砖讛讙讬注 谞讬住谉 注讚讬讬谉 诇讗 讛讬讛 专讜讘 讗讘讬讘 讚讛讗 诇讗讞专 砖砖讛 注砖专 讘谞讬住谉 诇讗 讘讬讻专讜 讗诇讗 砖注讜专讬谉 讜诇讗 拽专讬谞讗 讘讬讛 讞讚砖 讛讗讘讬讘: 砖砖谞转 讘爪讜专转 讛讬转讛. 讘拽专讗讬 诪砖讻讞转 诇讛: 讗讬谉 诪注讘专讬谉. 讗讬谉 讬讜砖讘讬谉 讘''讚 拽讜讚诐 专讗砖 讛砖谞讛 诇注讬讬谉 讜诇讜诪专 转转注讘专 砖谞讛 讝讜 讘砖谞讬 讗讚专讬诐 诪驻谞讬 砖讬砖 砖讻讞讛 讘讚讘专 拽讜讚诐 砖讬讙讬注 讜诪讝诇讝诇讬 讘讞诪抓: 讗讘诇 诪驻谞讬 讛讚讞拽. 砖诪讗 诇讗 讬讛讗 砖诐 讘''讚 诪讜驻诇讗 住诪讜讱 诇讗讚专 讗讜 砖诪讗 讬讘讗 讛诪诇讱 讗讚讜诪讬 讜讬注讻讘 注诇 讬讚谉 诪注讘专讬谉 讗讜转讛 讜诪讜讚讬注讬谉 诇讙讜诇讛 讗讞专 专''讛 诪讬讚 砖注讬讘专谞讜讛: 讜讗注驻''讻 讗讬谉 诪注讘专讬谉. 讗讜转讛 讘砖谞讬 讞讚砖讬诐 讗讞专讬诐 讗诇讗 讻砖讬讙讬注 讗讚专 讬注砖讜 砖谞讬 讗讚专讬诐: 讝讜讙. 砖谞讬 转诇诪讬讚讬 讞讻诪讬诐: 讘讗 诪专拽转. 讟讘专讬讗: 讜转驻砖讜 谞砖专. 讞讬诇 驻专住讬讬诐: 讚讘专讬诐 讛谞注砖讬诐 讘诇讜讝. 转讻诇转 讘诇讜讝 注讜砖讬谉 讗讜转讛 讻讚讗诪专讬谞谉 讘住讜讟讛 (讚祝 诪讜:) 讛讬讗 诇讜讝 砖爪讜讘注讬谉 讘讛 转讻诇转: 注诪讜住讬 讬专讬讻讬 谞讞砖讜谉. 谞砖讬讗 砖讘讗专抓 讬砖专讗诇 砖讛讜讗 诪讝专注 谞讞砖讜谉 讘谉 注诪讬谞讚讘 专讗砖讜谉 诇谞砖讬讗讬诐: 讘拽砖讜 诇拽讘讜注 谞爪讬讘 讗讞讚. 讘拽砖讜 诇讛讜住讬祝 讞讚砖 讗讞讚 注诇 讛砖谞讛 诇注讘专讛: 讜诇讗 讛谞讬讞谉 讗讚讜诪讬 讛诇讝. 诪诇讻讜转 讛专砖注讛 讙讝专讛 讙讝讬专讛 注诇讬讛谉: 讘讬专讞 砖诪转 讘讜 讗讛专谉. 讘讗讘 讗诇诪讗 诪驻谞讬 讛讚讞拽 诪注讬讬谞讬谉 讘注讬讘讜专 砖谞讛 诇驻谞讬 专讗砖 讛砖谞讛: 讙诇讜讬讬 诇讗 诪讙诇讜. 注讚 诇讗讞专 专讗砖 讛砖谞讛 砖诇讗 讬砖讻讞讜 讘谞讬 讛讙讜诇讛: 谞爪讬讘讬诐. 诪诪讜谞讬诐: 讞讚砖 讘砖谞讛. 讬讛讬讛 注诇 讻诇 讗讞讚 诇讻诇讻诇: 讻谞讙讚 讞讚砖 讛注讬讘讜专. 讘砖谞讛 诪注讜讘专转 讛讬讛 讗讜转讜 谞爪讬讘 诪讻诇讻诇 讘讗讚专 讛砖谞讬: 诪砖谞讛 诇讞讘专转讛. 讗诐 砖谞讛 讛讘讗讛 爪专讬讻讛 诇注讘专 讗讬谉 诪注讘专讬谉 砖谞讛 讝讜 诪驻谞讬 爪讜专讻讬 砖谞讛 讛讘讗讛 讗诇讗 讛爪专讬讻讛 转转注讘专: 讜诇讗 砖诇砖 砖谞讬诐 讝讜 讗讞专 讝讜. 砖讗''讻 诪砖转谞讜转 讛砖谞讬诐 诪转讬拽讜谞诐 讜讘讗 诇讜 谞讬住谉 讛砖诇讬砖讬 讘讗诪爪注 讛拽讬抓: 讘''讚 讬砖讘讜 讜拽讘注讜 讻诇 讗讞转 讜讗讞转 讘讝诪谞讛. 讜诇讗 注讬讘专讜 讙' 砖谞讬诐 专爪讜驻讜转 讜诇讗 讝讜 讗讞专 讝讜 讛讬讜 讗诇讗 诪驻谞讬 砖专''注 讞讻诐 讙讚讜诇 讛讬讛 讜讘拽讬 讘注讬讘讜专 讛砖谞讛 讜讛讜讗 注讜诪讚 诇讬讛专讙 讘讗讜 讘''讚 讜讬砖讘讜 注诪讜 讜注讬讬谞讜 讘注讬讘讜专 讙' 砖谞讬诐 讜诇讗 专爪讜驻讜转 讗诇讗 讻诇 讗讞转 讘讝诪谞讛 讚讛讗 讗诪专讬谞谉 诪驻谞讬 讛讚讞拽 讞砖讜讘讬 诪讞砖讘讬谞谉 讙诇讜讬讬 诇讗 诪讙诇讬谞谉 诇讬砖谞讗 讗讞专讬谞讗 讜诇讗 讙' 砖谞讬诐 讝讜 讗讞专 讝讜 转谞讗 拽诪讗 谞诪讬 讘讛讗 拽讗住专 砖诇讗 讬注讬讬谞讜 讘注讬讘讜专 砖诇砖 砖谞讬诐 讝讜 讗讞专 讝讜 讘讬砖讬讘讛 讗讞转 讜讗驻讬诇讜 诇注讘专谉 讘讝诪谞谉: 诪砖诐 专讗讬讛 讘讬转 讚讬谉 讬砖讘讜. 讗讞专讬 讻谉 讘讻诇 砖谞转 注讬讘讜专 讜注讬讘讜专 讜拽讘注讜讛 讜诇讗 住诪讻讜 注诇 讗讜转讜 诪谞讬谉 讗诇讗 诇驻讬 砖讛讬讛 专讘讬 注拽讬讘讗 讞讻诐 讙讚讜诇 注讬讬谞讜 讘砖诇砖转诐 讘讬诪讬讜: 诇讗 讘砖讘讬注讬转. 诇驻讬 砖诪讗专讬讻讬谉 注诇讬讛谉 讗讬住讜专 注讘讜讚转 拽专拽注: 讜诇讗 讘诪讜爪讗讬 砖讘讬注讬转. 讘砖诪讬谞讬转 诇驻讬 砖讻诇讛 讛讬砖谉 诪讗专讬讻讬谉 注诇讬讛谉 讗讬住讜专 讛讞讚砖: 讘注专讘 砖讘讬注讬转. 诇讛讜住讬祝 诇讛诐 讞讚砖 诇注讘讜讚转 拽专拽注: 砖诇 讘讬转 专讘谉 (砖诪注讜谉) 诪注讘专讬谉 讘诪讜爪讗讬 砖讘讬注讬转. 讜讗讬谉 讞讜砖砖讬谉 讗诐 讻讬诇讛 讛讬砖谉 讚拽住讘专 诪讘讬讗讬谉 讬专拽 讜转讘讜讗讛 诪讞讜爪讛 诇讗专抓 诇讗专抓 讬砖专讗诇 诪讗讜转讛 砖讞专砖讜 讜讝专注讜 讘砖讘讬注讬转 讜讛转讬专诐 注讜诪专 砖诇 砖讘讬注讬转: 诪讗讬 讘讬谞讬讬讛讜. 讘诪讗讬 驻诇讬讙讬: 讞讜砖砖讬谉 诇讙讜砖讬讬讛讜. 砖诪讗 讬讘讬讗 注诪讛 诪讙讜砖 讗专抓 讛注诪讬诐 砖诪讟诪讗 讘讗讛诇 讜讬讟诪讗 讟讛专讜转 砖诇 讗专抓 讬砖专讗诇: 诪驻谞讬 讛讟讜诪讗讛. 讻讙讜谉 砖讛讬讛 谞砖讬讗 讞讜诇讛 讜讗诪讚讜讛讜 诇诪讜转 注专讘 讛驻住讞 讗讜 (砖谞讬) 讬诪讬诐 拽讜讚诐 讜讬讛讬讜 讟诪讗讬诐 讗讜 砖讛讬讛 专讜讘谉 讟诪讗讬诐 讘住讜祝 讗讚专 讜讻诇转讛 讗驻专 讛驻专讛 讜讗讬谞谉 讬讻讜诇讬谉 诇诪爪讜讗 注讻砖讬讜 驻专讛 讗讚讜诪讛 讗讬谉 诪注讘专讬谉 讘讻讱 讗诇讗 讬注砖讜 讘讟讜诪讗讛: 砖注讬讘专 讗转 讛砖谞讛 诪驻谞讬 讛讟讜诪讗讛. 砖谞讟诪讗讜 讘讬诪讬 讗讞讝 讗讘讬讜 诪注讘讜讚讛 讝专讛 砖诇讗 讞砖砖讜 诇转讜专讛 讜讛讬讛 讞讝拽讬讛讜 诪讞讝讬专谉 诇诪讜讟讘 讜讬讚注 砖诇讗 讬住驻讬拽讜 讻讜诇谉 诇讘讗 讜诇讬讟讛专 注讚 讛驻住讞 讜注讬讘专 讛砖谞讛: 讜讘拽砖 专讞诪讬诐 注诇 注爪诪讜. 砖讬诪讞诇 诇讜 讛注讜谉 讜诇拽诪谉 驻专讬讱 讛讜讗讬诇 讜讗诪专 专讘讬 讬讛讜讚讛 诪注讘专讬谉 诇诪讛 讘讬拽砖 专讞诪讬诐 注诇 注爪诪讜:

转讜住驻讜转



专讗讜讬讛 讛讬转讛 讗讜转讛 砖谞讛 砖转转注讘专. 讜讗''转 诪谞''诇 讚讬诇诪讗 讗讘讬讘 讛讜讗 讚诇讗 讛讜讛 讗讘诇 驻讬专讜转 讛讗讬诇谉 讜转拽讜驻讛 讛讜讜 讻转讬拽讜谞谉 讜讗诪专讬谞谉 讚注诇 讗讞讚 诪讛谉 讗讬谉 诪注讘专讬谉 讜讬''诇 讚诪住转诪讗 讻讬讜谉 讚讘注诇 砖诇讬砖讛 讛拽诇讛 砖讘讗专抓 讬砖专讗诇 诇讗 讘讬讻专讛 讗诇讗 诪讬谉 讗讞讚 砖''诪 讚驻讬专讜转 讛讗讬诇谉 谞诪讬 诇讗 讛讜讜 讜讗''转 讜讚讬诇诪讗 讘讬讛讜讚讛 讛讜讗 讚诇讗 讛讜讜 讗讘诇 讘注讘专 讛讬专讚谉 讜讘讙诇讬诇 讛讜讜 讜讬''诇 讚讛讗 谞诪讬 砖诪注讬谞谉 诪讘注诇 砖诇讬砖讛 砖讛讬讗 讛拽诇讛 砖诇讗 讘讬讻专讛: 讜诪驻谞讬 诪讛 诇讗 注讬讘专讛 讗诇讬砖注. 讜讗''转 讜诪谞讗 诇谉 讚诇讗 注讬讘专讛 讜讬''诇 讚讗诐 讗讬转讗 讚注讬讘专讛 讗讬 讗驻砖专 砖诇讗 讛讬讜 诪讜爪讬讗讬谉 讘讻诪讛 诪讬谞讬谉 讗讞专 讛注讜诪专: 讗讬谉 诪注讘专讬谉 讗诇讗 讗讚专. 讜讻诇 砖讗专 讛讞讚砖讬诐 讗讬谉 诪注讘专讬谉 讚讻转讬讘 (讗住转专 讙) 诇讞讚砖 砖谞讬诐 注砖专 讛讜讗 讞讚砖 讗讚专 讜讗讬 诪注讘专讬谉 讗讞转 诪砖讗专 讛讞讚砖讬诐 诇讗 讛讜讬 讗讚专 砖谞讬诐 注砖专: 诇讗 诪砖谞讛 诇讞讘专转讛. 驻讬' 讘拽讜谞讟专住 砖谞讛 讝讜 砖讗讬谞讛 爪专讬讻讛 诇讛转注讘专 讗讬谉 诪注讘专讬谉 讻讚讬 诇转拽谉 砖谞讛 讛讘讗讛 讜讗讬谉 讛诇砖讜谉 诪砖诪注 讻谉 讗诇讗 谞专讗讛 讚诪讬讬专讬 诇讞砖讘 讚讗讬谉 诪讞砖讘讬谉 讘砖谞讛 讝讜 注诇 砖谞讛 砖诇讗讞专讬讛 讜讗注''讙 讚诇讗 诪讙诇讬谉 诪''诪 讗讬谉 诪讞砖讘讬谉 诇住诪讜讱 注诇 讗讜转讜 讞砖讘讜谉 砖诇讗 诇注砖讜转 讞砖讘讜谉 讗讞专: 讜诇讗 砖诇砖 砖谞讬诐 讝讜 讗讞专 讝讜. 驻讬专讜砖 专爪讜驻讜转 砖诇讗 讬讘讗 谞讬住谉 讜驻住讞 讘讗诪爪注 讛拽讬抓 讻讚驻讬' 讘拽讜谞讟专住 讜拽''拽 讚诪讗讬 讗专讬讗 砖诇砖 讗驻讬' 砖转讬诐 谞诪讬 讜注讜讚 讚拽讗诪专 专' 砖诪注讜谉 诪注砖讛 讘专' 注拽讬讘讗 砖注讬讘专 讙' 砖谞讬诐 专爪讜驻讜转 讜专讘谞谉 诪讛讚专讜 诇讬讛 讘''讚 讬砖讘讜 讜拽讘注讜 讻诇 讗讞转 讘讝诪谞讛 驻讬' 讜诇讗 专爪讜驻讜转 讛讬讜 讜讗讬谉 讛诇砖讜谉 诪砖诪注 讻谉 讜谞专讗讛 讻诇砖讜谉 讗讞专 砖驻讬' 讘拽讜谞讟专住 讚讗讬谉 诪注讘专讬谉 讙' 砖谞讬诐 讛讬讬谞讜 砖讗讬谉 拽讜讘注讬谉 讘驻注诐 讗讞转 诇讛讬讜转 砖诇砖 砖谞讬诐 诪注讜讘专讜转 讻诇 讗讞转 讘讝诪谞讛 讜诇驻讬' 讝讛 诇讗 讬转讻谉 诪讛 砖驻讬专砖 诪砖谞讛 诇讞讘讬专转讛 讚诪砖诪注 讚诪讜讚讛 专''砖 讘专讬砖讗: 讞讜砖砖讬谉 诇讙讜砖讬讛谉. 驻讬' 讛拽讜谞讟专住 讚诪讟诪讗 讘讗讛诇 讜拽砖讛 讚转谞讬讗 讘诪住讻转 讗讛诇讜转 (驻''讘 诪砖谞讛 讙) 讚讙讜砖 讛讘讗 诪讗专抓 讛注诪讬诐 诪讟诪讗 讘诪讙注 讜诪砖讗 讗讘诇 诇讗 讘讗讛诇 讜讛讗 讚诪砖诪注 讘驻''拽 讚砖讘转 (讚祝 讟讜: 讜砖诐) 讜讘谞讝讬专 (讚祝 谞讚: 讜砖诐) 讚诪讟诪讗 讘讗讛诇 讛讬讬谞讜 讚讜讜拽讗 讘讗专抓 讛注诪讬诐 讗讘诇 讗诐 讛讘讬讗 诪注驻专讛 诇讗专抓 讬砖专讗诇 诇讗 诪讟诪讗 讘讗讛诇 诇讻谉 爪专讬讱 诇讜诪专 讚讛讻讗 讚讞讬讬砖讬谞谉 诇讙讜砖讬讛谉 讛讬讬谞讜 砖诇讗 讬讟诪讗讜 讘诪讙注 讜诪砖讗: 砖注讬讘专 讛砖谞讛 诪驻谞讬 讛讟讜诪讗讛. 驻讬' 讘拽讜谞讟专住 砖谞讬讟诪讗讜 讘注''讝 讚注''讝 诪讟诪讗 讘驻专拽 专' 注拽讬讘讗 (讚祝 驻讘.) 讻诪转 讗注''讙 讚讟讜诪讗转 注''讝 诪讚专讘谞谉 诪讗讜转讛 砖注讛 砖诪讗 讙讝专讜 注诇讬讛 讚讛讗 讚专讬砖 诇讬讛 讛转诐 诪拽专讗讬 讚讚讘专讬 讛拽讘诇讛 讜讘讬专讜砖诇诪讬 讗诪专 讚讙讜诇讙诇转讜 砖诇 讗专讜谞讛 讛讬讘讜住讬 诪爪讗讜 转讞转 讛诪讝讘讞 讜转讬诪讛 砖讛专讬 (讘讟''讜) 讛讬讜 讬讻讜诇讬谉 诇讬讟讛专 讜诇诪讛 注讬讘专讜讛 讜讛讗 住讙讬 讘讛讝讗转 砖诇讬砖讬 讜砖讘讬注讬 讜讗驻专 驻专讛 诇讗 讛讬讜 讞住专讬诐 讚讻诇 讘讬转 专讗砖讜谉 注诪讚 诇讛诐 讗驻专 驻专讛 讚诪砖讛 讻讚讗诪专 (驻专讛 驻专拽 讙 诪砖谞讛 讛) 讚砖谞讬讬' 注砖讛 注讝专讗 讜砖诪讗 诇讗 讛讬讛 诇讛诐 讛讚讘专 诪讝讜诪谉 诇讬讟讛专:

专讘讬谞讜 讞谞谞讗诇

转"专 讗讬谉 诪注讘专讬谉 讗转 讛砖谞讛 讘砖谞讬 专注讘讜谉 讚转谞讬讗 讛讬讛 专' 诪讗讬专 讗讜诪专 讜讗讬砖 讘讗 诪讘注诇 砖诇讬砖讛 讜讬讘讗 诇讗讬砖 讛讗诇讛讬诐 注砖专讬诐 诇讞诐 砖注讜专讬诐 讜讙讜' 讜诪驻谞讬 诪讛 诇讗 注讬讘专讛 讗诇讬砖注 诪驻谞讬 讻讬 砖谞转 讘爪讜专转 讛讬转讛 讜讛讻诇 专爪讬谉 讗讞专 讛讙专谞讜转 讜讗讬谉 讞砖讘讜谉 讘谞讬 讗讚诐 讘转讘讜讗讛 讞讚砖讛 讗诇讗 讘讞砖讘讜谉 讛讞讚砖讬诐 砖讘讻诇 砖谞讛 讜砖谞讛 讜讗诐 转注讘专 讬转专讞拽 讞讚砖 讛讙专谞讜转 讜讬砖讘专 诇讘 讘谞讬 讗讚诐 讻讬 讗讜诪专讬诐 注讚讬讬谉 谞砖讗专 注讚 讛讙专谞讜转 讻讱 讜讻讱 讜诪讬讬拽专讬谉 讛砖注专 诇驻讬讻讱 讗讬谉 诪注讘专讬谉:



讝讜讙 讘讗 诪专拽转 驻讬' 砖谞讬 转诇诪讬讚讬 讞讻诪讬诐 讘讗讜 诪讟讘专讬讗 讻讚讙专住讬' 讘诪讙讬诇讛 专拽转 讝讜 讟讘专讬讗 讜转驻砖谉 谞砖专. 讬砖 诪讬 砖讗讜诪专讬诐 注讻讘谉 讛诪诇讱 讻讬 谞砖专 讛讜讗 诪诇讱. 讻讚讻转讬讘 讛谞砖专 讛讙讚讜诇. 讜讬砖 诪讬 砖讗讜诪专讬诐 注讬讻讘谉 讛诪讟专 讛谞讜砖专 诪谉 讛砖诪讬诐 讜讘讬讚谉 讚讘专讬诐 讛谞注砖讬诐 讘诇讜讝 讛讬讗 转讻诇转 讜爪讬爪讬转 讜讘讝讻讜转讻诐 讬爪讗 诪讬讚诐 讛讝讜讙 讛讛讜讗 诇砖诇讜诐 讘诇讗 讛讬讝拽 讜注诪讜住讬 讬专讬讻讬 谞讞砖讜谉 讻诇讜诪专 谞砖讬讗讬 讘谞讬 讚讜讚 讛诪转讬讬讞住讬谉 诪讝专注 谞讞砖讜谉 讘讬拽砖讜 诇注讘专 讜诇讛讜住讬祝 讞讜讚砖 注诇 砖谞讛 讝讜 讜诇讗 讛谞讬讞诐 讗讚讜诪讬 讝讛 讻诇讜诪专 诪谞注诐 砖专 讗讚讜诐 讛诪讜砖诇 注诇讬讛谉 讗讘诇 讘注诇讬 讗住讜驻讜转 讜讛谉 讛讞讻诪讬诐 讻讚讻转讬讘 讚讘专讬 讞讻诪讬诐 讻讚专讘讜谞讜转 讜讙讜' 谞讗住驻讜 讜拽讘注讜 诇讛诐 谞爪讬讘 讗讞讚 讘讬专讞 砖诪转 讘讜 讗讛专谉. 讻诇讜诪专 讗注驻"讻 谞转拽讘爪讜 讛讞讻诪讬诐 讜拽讘注讜 注讬讘讜专 讘讬专讞 讗讘 讛讜讗 讛讞讜讚砖 讛讞诪讬砖讬 讬专讞 砖诪转 讘讜 讗讛专谉 讛讻讛谉. 讛谞讛 讛讞讻诪讬诐 注讬讘专讜 讛砖谞讛 讘讞讚砖 讗讘 拽讜讚诐 专"讛 讘' 讞讚砖讬诐 讜讗讬讱 砖谞讜 讘讞讬爪讜谞讛 讜讗诐 注讬讘专讜讛 诇驻谞讬 专"讛 讗讬谞讛 诪注讜讘专转 讜驻专拽讬谞谉 讞砖讜讘讬 诪讞砖讘讬 拽讜讚诐 专"讛 讜诇讗 诪讙诇讜 讗诇讗 讗讞专 专"讛. 转讜讘 诪拽砖讬谞谉 讗讛讗 讚转谞讬谞谉 讗讬谉 诪注讘专讬谉 诪砖谞讛 诇讞讘专转讛. 诪注砖讛 讘专' 注拽讬讘讗 砖注讬讘专 讙' 砖谞讬诐 讝讜 讗讞专 讝讜 讜讗诪专讜 讞讻诪讬诐 诇专' 砖诪注讜谉 诪砖诐 专讗讬讛 诪驻谞讬 砖讘"讚 讬讜砖讘讬谉 讜诪讞砖讘讬谉 讗讞转 讗讞转 讘讝诪谞讛. 驻讬' 讗注"驻 砖讛讜专讛 专' 注拽讬讘讗 诇注讘专 讙' 砖谞讬诐 讝讜 讗讞专 讝讜 诇讗 谞讙诪专 讛讚讘专 讗诇讗 讘讬砖讬讘转 讘"讚 讘讻诇 砖谞讛 讜砖谞讛 讜拽讘注转诐 诇讛 讘注讬讘讜专 讻讙讜谉 讝讜 砖讛住讻讬诪讜 诇注讘专讛 讘讞讜讚砖 讗讘 讜诇讗 讙讬诇讜 讛讚讘专 讗诇讗 讗讞专 专"讛. 讜讬砖 诇讛拽砖讜转 讜讛诇讗 砖谞讬谞讜 讗讬谉 诪注讘专讬谉 讙' 砖谞讬诐 讝讜 讗讞专 讝讜 讗讬讱 注讬讘专讜 讞讻诪讬诐 讘讛讜专讗转 专' 注拽讬讘讗 讙' 砖谞讬诐 讝讜 讗讞专 讝讜 驻讬' 诪驻谞讬 砖住讜讚 讛注讬讘讜专 讘谞讜讬 诇注讘专 讘讻诇 诪讞讝讜专 砖诇 讬"讟 砖谞讛 讝' 砖谞讬诐 诪注讜讘专讜转 讻讚讬 诇讛砖讜讜转 砖谞转 讛诇讘谞讛 诇砖谞转 讛讞诪讛. 讜砖诇讗 诇讛讜住讬祝 讜砖诇讗 诇讙专讜注 注诇 讝' 砖谞讬诐 诪注讜讘专讜转 讜讞诇 诇讛讬讜转 讘讗讜转讛 讛注转 讬"讚 诇诪讞讝讜专 砖讛讬讗 砖谞转 注讬讘讜专 专注讘讜谉 讜诇讗 注讬讘专讜讛 讜砖谞转 讟"讜 讛讬转讛 砖讘讬注讬转 讜砖谞转 讬"讜 诪讜爪讗讬 砖讘讬注讬转 讜诇讗 注讬讘专讜 讘讛谉 谞诪爪讗 砖诇讗 注讬讘专讜 讘讻诇 讛诪讞讝讜专 讗诇讗 讙讜"讞 讬"讗 砖讛谉 讚' 砖谞讬诐 讘诇讘讚 讜诇讗 谞砖讗专讜 讘诪讞讝讜专 讝讜诇转讬 砖诇砖 砖谞讬诐 诇驻讬讻讱 注讬讘专讜 讗讜转谉 讙' 砖谞讬诐 讝讜 讗讞专 讝讜 诇诪诇讗讜转 讝' 砖谞讬诐 诪注讜讘专讜转 讘诪讞讝讜专:



转"专 讗讬谉 诪注讘专讬谉 诇讗 诪砖谞讛 诇讞讘专转讛 讜诇讗 讙' 砖谞讬诐 讝讜 讗讞专 讝讜 讗"专 砖诪注讜谉 诪注砖讛 讘专' 注拽讬讘讗 讻讜' 讜讝讛 砖驻讬专砖谞讜 讛讜讗 讛谞讻讜谉 讜讗注"驻 砖讬砖 诪驻专砖讬谉 驻讬专讜砖 讗讞专 诇讗讜 讚住诪讻讗 讛讜讗 讚讞讜讬 讛讜讗 诪讻诪讛 驻谞讬诐 讻讬 讬砖 砖诪驻专砖 讘注谞讬谉 讛讝讛 讜注讘专讜 讘讬"讚 诇诪讞讝讜专 讗注"驻 砖砖讘讬注讬转 讛讬讗 讗诪专讜 讞讻诪讬诐 诇专' 砖诪注讜谉 (讻讬 讬砖讬诪诐) 诪砖诐 专讗讬讛 讘"讚 讬砖讘讜 讜拽讘注讜 讻诇 讗讞转 讜讗讞转 讘讝诪谞讛 讻诇讜诪专 诇讗 住诪讻讜 注诇 诪讛 砖注讬讘专 专' 注拽讬讘讗 讗诇讗 讬砖讘讜 讘"讚 讜讞砖讘讜 砖谞讛 讛专讗讜讬讛 诇注讘专 注讬讘专讜讛 讜讛砖讗专 谞砖讗专讜 驻砖讜讟讜转 讝讛 讻诇讜 诇讗讜 讚住诪讻讗 讛讜讗:



转"专 讗讬谉 诪注讘专讬谉 讗转 讛砖谞讛 讘砖讘讬注讬转 讜诇讗 讘诪讜爪讗讬 砖讘讬注讬转 砖诇 讘讬转 专讘谉 讙诪诇讬讗诇 讛讬讜 诪注讘专讬谉 讘砖讘讬注讬转 讜讘驻诇讜讙转讗 讚讛谞讬 转谞讗讬 讚转谞讬讗 讗讬谉 诪讘讬讗讬谉 讬专拽 诪讞讜爪讛 诇讗专抓 讜专讘讜转讬谞讜 讛转讬专讜 诇讛讘讬讗 讬专拽 诪讞讜"诇 转谞讗 拽诪讗 讻转"拽 讜专讘讜转讬谞讜 讻专"讙:



驻讬' 讗讞专 讻砖讛讬讛 专' 注拽讬讘讗 讞讘讜砖 讞诇 诇讛讬讜转 砖讘讬注讬转 讘砖谞转 讬"讚 诇诪讞讝讜专 讬"讟 讜讬讜讘诇 诇讗讞专讬讛 讘砖谞转 讟"讜 诇诪讞讝讜专 讬"讟 讜砖谞转 讬"讜 讛讬讗 诪讜爪讗讬 讬讜讘诇 讜砖诇讞讜 诇专' 注拽讬讘讗 讜讛讜专讛 讗讬谉 诪注讘专讬谉 讘砖讘讬注讬转 讜诇讗 讘讬讜讘诇 讜诇讗 讘诪讜爪讗讬 讬讜讘诇 讛诇讻讱 诪注讘专讬谉 砖谞转 讬"讝 讬"讞 讬"讟 砖诇讗 谞砖讗专 讘诪讞讝讜专 讝讜诇转诐:





讛诪讗讬专讬

讗讬谉 诪注讘专讬谉 讗转 讛砖谞讛 讘砖谞讬 专注讘讜谉 诪驻谞讬 砖讛讻诇 诪爪驻讬谉 诇专讜抓 诇讘讬转 讛讙专谞讜转 讜讗讬谉 诪讗专讬讻讬谉 注诇讬讛诐 讗讬住讜专 讞讚砖 讜诪"诪 讚讜拽讗 砖讗讬谉 诪注讘专讬谉 讗讜转讛 诇讻诇 讛讚专讻讬诐 砖讛讝讻专谞讜 讗讘诇 讻诇 砖诪驻谞讬 讛转拽讜驻讛 讻转讘讜 专讜讘 诪驻专砖讬诐 砖讗讬谉 诪砖讙讬讞讬谉 讘讜 诇讻诇 讚讘专 注诇 讝讛 谞讗诪专 砖诪讜专 讗转 讞讚砖 讛讗讘讬讘 讻诇讜诪专 砖讬讘讗 驻住讞 讘转拽讜驻转 谞讬住谉 讜讙讚讜诇讬 讛诪讞讘专讬诐 讻转讘讜 讻谉 讗祝 讘讗讘讬讘 讜驻讬专讜转 讛讗讬诇谉 专"诇 砖谞讬讛诐 讘讬讞讚:



专砖讗讬谉 住谞讛讚专讬谉 诇讞砖讘 讘讞讻诪转诐 讗诐 砖谞讛 讝讜 转讛讗 爪专讬讻讛 注讘讜专 讗诐 诇讗讜 讗驻讬诇讜 诪转讞诇转 讛砖谞讛 诇驻讬 诪讛 砖讬专讗讛 诇讛诐 讜诪"诪 讗讬谉 诇讛诐 诇讙诇讜转 砖讛讬讗 诪注讜讘专转 讗诇讗 讘讗讚专 砖讬砖诇讞讜 讻转讘讬讛诐 诇讜诪专 砖讞讚砖 讛讘讗 讗讚专 砖谞讬 讜诇讗 谞讬住谉 讜诪"诪 讗诐 讛讬转讛 砖注转 讛讚讞拽 讻讙讜谉 砖讛讬讛 讛谞砖讬讗 爪专讬讱 诇讬诇讱 诇讗专抓 专讞讜拽讛 讗讜 砖诪转讬专讗讬诐 诪诪诇讻讬 讛讙讜讬诐 诇注讻讘 注诇 讬讚谉 讜讻讬讜爪讗 讘讗诇讜 讛住讘讜转 专砖讗讬谉 诇讙诇讜转 诇讗讞专 专讗砖 讛砖谞讛 诪讬讚 讗讘诇 讻诇 砖注讘专讜讛 诇驻谞讬 专讗砖 讛砖谞讛 讗驻讬诇讜 诪讞诪转 住讘讜转 讗诇讜 讗讬谞讛 诪注讜讘专转 讘讗诪讬专讛 讝讜 讻诇诇 诪注转讛 诪讛 砖讗诪专讜 诪注砖讛 讘专' 注拽讬讘讗 砖讛讬讛 讞讘讜砖 讘讘讬转 讛讗住讜专讬谉 讜注讘专 砖诇砖 砖谞讬诐 讝讜 讗讞专 讝讜 诇讗 讛讬讛 讛注谞讬谉 讗诇讗 诇讞砖讘 讜诇讬讚注 讗讬讝讜 砖谞讝拽 转转注讘专 讜讗讬讝讜 诇讗 转讛讗 爪专讬讻讛 注讘讜专 砖讚讘专 讝讛 诪讞砖讘讬谉 讗讜转讜 讗驻讬诇讜 诪转讞诇转 讛砖谞讛 讻诪讜 砖讘讗专谞讜 讜讗驻讬诇讜 诇讻诪讛 砖谞讬诐 讗讘诇 诪"诪 讘讬转 讚讬谉 讞讜讝专讬谉 讜讬讜砖讘讬谉 讘讻诇 砖谞讛 讜砖谞讛 诇拽讘讜注 讞讚砖 讛注讘讜专 讘讝诪谉 讛专讗讜讬 诇讻讱 注诇 讛讚专讱 砖讘讗专谞讜:



讗讬谉 诪注讘专讬谉 讗转 讛砖谞讛 讘砖讘讬注讬转 诪驻谞讬 砖诪讗专讬讻讬谉 注诇讬讛谉 讗讬住讜专 注讘讜讚转 拽专拽注 讜讬"讗 诪驻谞讬 砖讬讚 讛讻诇 砖讜诇讟转 注诇 讛住驻讬讞讬诐 讜讗讬谉 拽专讘谉 讛注讜诪专 讜砖转讬 讛诇讞诐 谞诪爪讗 讘专讬讜讞 讜专讙讬诇讬谉 讛讬讜 诇注讘专 注专讘 砖讘讬注讬转 讻讚讬 诇讛讗专讬讱 诇讛诐 讘注讘讜讚转 拽专拽注 诪讜爪讗讬 砖讘讬注讬转 专"诇 砖谞讛 砖诪讬谞讬转 讗注"驻 砖讻诇讛 讛讬砖谉 讜诪讗专讬讻讬谉 注诇讬讛谉 讗讬住讜专 讞讚砖 讗讬谉 谞诪谞注讬谉 讘讜 诪诇注讘专 砖诪讘讬讗讬谉 讛讬讜 讬专拽 讜转讘讜讗讛 诪讞讜爪讛 诇讗专抓 砖诇讗 谞转拽讚砖讛 讘拽讚讜砖转 砖讘讬注讬转 诪讗讜转讛 砖讞专砖讜 讜讝专注讜 讘砖讘讬注讬转 讜讛讜转专讛 讘注讜诪专 砖诇 砖讘讬注讬转 讜诇讗 讛讬讜 讞讜砖砖讬谉 砖诪讗 讬讘讗 注诪讛谉 讙讜砖 注驻专 讞讜爪讛 诇讗专抓 讜讬讟诪讗 讛讟讛专讜转 讜讗祝 砖讘讬注讬转 注爪诪讛 讚讜拽讗 砖诇讗 讛讜爪专讻讜 诇注讘专 诪驻谞讬 讛转拽讜驻讛 讛讗 讻诇 砖爪专讬讱 诇注讘专 诪驻谞讬 讛转拽讜驻讛 诪注讘专讬谉 讜讗讬谉 诪砖讙讬讞讬谉 诇砖讜诐 讚讘专 讜讙讚讜诇讬 讛诪讞讘专讬诐 讻转讘讜讛 讻谉 讗祝 讘讗讘讬讘 讜驻讬专讜转 讛讗讬诇谉 讻诪讜 砖讻转讘谞讜 诇诪注诇讛:





讬讚 专诪"讛

转谞讬讗 讛讬讛 专讘讬 诪讗讬专 讗讜诪专 讜讗讬砖 讘讗 诪讘注诇 砖诇讬砖讛 讜讬讘讗 诇讞诐 讘讻讜专讬诐 注砖专讬诐 诇讞诐 砖注讜专讬诐 注砖专讬诐 讻转讬讘 讘诇讗 讜讗"讜 讜驻讬专讜砖讬 拽讗 诪驻专砖 诇讛 拽专讗 诇诪讬诇转讬讛 讚讛讗讬 诇讞诐 讘讻讜专讬诐 注砖专讬诐 诇讞诐 砖注讜专讬诐 讛讜讜 讜讘讻讜专讬诐 诪砖诪注 讗讘讬讘 砖讘讬讻专 注讻砖讬讜 讜讗讬谉 诇讱 讘讗专抓 讬砖专讗诇 诪拽讜诐 拽诇 诇讘砖诇 驻讬专讜转讬讜 讬转专 诪讘注诇 砖诇讬砖讛 讗注"驻 讻谉 诇讗 讘讬讻专讛 讗诇讗 诪讬谉 讗讞讚 讻讚诪驻专砖 讜讗讝讬诇 砖诪讗 转讗诪专 讞讟讬诐 讛讬讜 砖讛谉 讗驻诇讜转 诇驻讬讻讱 谞转讗讞专 讘讬砖讜诇谉 注讚 诇讗讞专 讛注讜诪专 转"诇 诇讞诐 砖注讜专讬诐 讻讚驻专讬砖讬转 讜砖诪讗 转讗诪专 诇驻谞讬 讛注讜诪专 讛讬讛 讛讚讘专 讜讘讝诪谞讜 讘讬讻专 转"诇 转谉 诇注诐 讜讬讗讻诇讜 讜讗诇诪诇讗 拽专讘 讛注讜诪专 诇讗 讛讬讛 诪转讬专 诇讛谉 讗转 讛讞讚砖 讗诪讜专 诪注转讛 专讗讜讬讛 讛讬转讛 讗讜转讛 砖谞讛 砖转转注讘专 注诇 讛讗讘讬讘 讜注诇 驻讬专讜转 讛讗讬诇谉 砖讛专讬 讻砖讛讙讬注 谞讬住谉 诇讗 讛讬讛 专讜讘 讗讘讬讘 转讚注 砖讛专讬 讗驻讬诇讜 诇讗讞专 砖砖讛 注砖专 讘谞讬住谉 诇讗 讘讬讻专讜 讗诇讗 砖注讜专讬诐 讜讛讜讗讬诇 讜谞转讗讞专 讛讗讘讬讘 砖诇 讞讟讬诐 讻诇 讻讱 讗祝 驻讬专讜转 讛讗讬诇谉 诪讗讜讞专讬谉 讛讬讜 讜讗注驻"讻 诇讗 注讬讘专讛 砖讗诇诪诇讗 注讬讘专讛 诇讗 讛讬讛 讗讘讬讘 砖诇 砖注讜专讬诐 诪转讗讞专 注讚 诇讗讞专 讛注讜诪专 讜诪驻谞讬 诪讛 诇讗 注讬讘专讛 讗诇讬砖注 诪驻谞讬 砖砖谞转 讘爪讜专转 讛讬转讛 讻讚诪驻专砖 讛转诐 讘拽专讗讬 讜讛讻诇 讛讬讜 专爪讬谉 诇讘讬转 讛讙专谞讜转 讜讗诇讜 讛讬讛 诪讗专讬讱 诇讛谉 讘讗讬住讜专 讛讞讚砖 诇讗 讛讬讛 诇讛谉 诪讛 砖讬讗讻诇讜 讜讬砖 讗讜诪专讬诐 砖讗诇讜 讛讗专讬讱 诇讛谉 讘讗讬住讜专 讛讞讚砖 讛讬讜 讘讗讬谉 诇讬讚讬 转拽诇讛. 诪讻讗谉 转砖讜讘讛 诇讚讘专讬 讛讻讜转讘 讘讞讬讘讜专讜 (讛专诪讘"诐 驻"讚 讛诇' 讟"讝 诪讛诇' 拽讚讜砖 讛讞讚砖) 讬专讗讛 诇讬 砖讝讛 砖讗诪专讜 讞讻诪讬诐 讗讬谉 诪注讘专讬谉 讘砖谞讬 专注讘讜谉 讜讘砖讘讬注讬转 砖诇讗 讬注讘专讜 讘讛谉 诪驻谞讬 讛爪讜专讱 砖专讘讘讬诐 讜讛讚专讻讬诐 讜讛讙砖专讬诐 讜讻讬讜爪讗 讘讛谉 讗讘诇 讗诐 讛讬转讛 讛砖谞讛 专讗讜讬讛 诇讛转注讘专 诪驻谞讬 讛转拽讜驻讛 讗讜 诪驻谞讬 讛讗讘讬讘 讜驻讬专讜转 讛讗讬诇谉 诪注讘专讬谉 砖讛专讬 专讗讜讬讛 讛讬转讛 诇讛转注讘专 诪驻谞讬 讛讗讘讬讘 讜诇讗 注讬讘专讛 讗诇讬砖注 讻诪讜 砖讗诪专谞讜:



转谞讜 专讘谞谉 讗讬谉 诪注讘专讬谉 讗转 讛砖谞讛 诇驻谞讬 专讗砖 讛砖谞讛 讻诇讜诪专 讗诐 专爪讜 诇讞砖讘 讜诇讬讚注 讻诪讛 转讜住驻转 砖谞转 讛讞诪讛 注诇 砖谞转 讛诇讘谞讛 讛讘讗讛 讜诇专讗讜转 讗诐 专讗讜讬 讛讗讘讬讘 讜驻讬专讜转 讛讗讬诇谉 诇讛转讗讞专 诇驻讬 讞砖讘讜谉 砖谞转 讛讞诪讛 讜专讗讜 砖专讗讜讬谉 诇讛转讗讞专 讗注"驻 讻谉 讗讬谉 诪注讘专讬谉 讗讜转讛 诇讜诪专 砖谞讛 讝讜 转讛讬讛 诪注讜讘专转 拽讜讚诐 专讗砖 讛砖谞讛 [讗讬 谞诪讬] 讻讙讜谉 砖讛讬转讛 砖谞转 专注讘讜谉 讗讜 砖讘讬注讬转 拽讜讚诐 诇讻谉 讜注讘专讜 砖诇砖 砖谞讬诐 驻砖讜讟讜转 讝讜 讗讞专 讝讜 讜讛讚讘专 讬讚讜注 砖砖谞讛 专讘讬注讬转 转讛讬讛 爪专讬讻讛 注讬讘讜专 讗讬 谞诪讬 讻讬 讛讛讬讗 讚讗诪专讬谞谉 讘专讗砖 讛砖谞讛 (讻"讗.) 讘诪砖讻讗 转拽讜驻转 讟讘转 注讚 砖讬转住专 讘谞讬住谉 注讘专讛 诇讛讛讬讗 砖转讗 讜诇讗 转讬讞讜砖 诇讛 讜讗讬讻讗 讚讗诪专讬 讻讙讜谉 讚讘注讜 诇注讘讜专讛 注诇 转谞讗讬 注诇 诪谞转 砖转讛讗 爪专讬讻讛 诇注讘专 诪驻谞讬 讛讗讘讬讘 讜驻讬专讜转 讛讗讬诇谉 讻讚讗诪专讬谞谉 (诇注讬诇 住谞讛讚专讬谉 讬"讗.) 讘注诇 诪谞转 砖讬专爪讛 谞砖讬讗 讜诪驻谞讬 诪讛 讗讬谉 诪注讘专讬谉 讗讜转讛 拽讜讚诐 专讗砖 讛砖谞讛 砖诇讗 讬讗诪专讜 讗诇讜诇 讘讗诇讜诇 注讘专讜 讜讗转讬 诪讬谞讛 讞讜专讘讗 讚讗转讬 诇讝诇讝讜诇讗 讘专讗砖 讛砖谞讛 讜讘住讜讻讜转 讜诇诪讬讻诇 讘讬讜诐 讛讻讬驻讜专讬诐 讗讘诇 诪驻谞讬 讛讚讜讞拽 砖诇讗 讬转拽谉 诇住谞讛讚专讬谉 诇讛讗住祝 讘讗讚专 讜诇注讘专讛 讗讜 砖讛谉 诪转讬专讗讬谉 诪讗讜讬讘讬讛诐 砖诇讗 讬注讘专讜 讘讗讚专 注诇 讬讚诐 诪注讘专讬谉 讗讜转讛 讗讞专 专讗砖 讛砖谞讛 诪讬讚 讚诪讗讞专 讜讬讞诇讬祝 转"讜 专讗砖 讛砖谞讛 诇讗 诪爪讜 诇讜诪专 讗诇讜诇 讘讗诇讜诇 注讬讘专讜 诪讗讬 讗诪专转 讗诪专讬 转砖专讬 讘转砖专讬 注讬讘专讜 讗讬 谞诪讬 诪专讞砖讜谉 讘诪专讞砖讜谉 讻讬讜谉 讚讞讝讜 讚讗讬拽讘注 专"讛 讘讛讗讬 讬专讞讗 讙讜驻讬讛 转讜 诇讗 讗转讬 诪讬谞讛 讞讜专讘讗 讚讻讜诇讛讜 讬诪讬诐 讟讜讘讬诐 讚转砖专讬 讘转专 专讗砖 讛砖谞讛 讗讝诇讬. 讗注驻"讻 讗讬谉 诪注讘专讬谉 讗诇讗 讗讚专 讻诇讜诪专 讗注"驻 砖讗诪专讜 砖诪注讘专讬谉 讗讜转讛 讗讞专 专讗砖 讛砖谞讛 讜诇讗 讞讬讬砖讬谞谉 砖诪讗 讬讗诪专讜 转砖专讬 讘转砖专讬 注讘专讜 讗"谞 诪专讞砖讜谉 讘诪专讞砖讜谉 注讘专讜 诇讗讜 诇诪讬诪专讗 讚诪讜转专 诇注讘专 转砖专讬 讘转砖专讬 讗讜 诪专讞砖讜谉 讘诪专讗砖讜谉 讗诇讗 诪讬讞砖 讛讜讗 讚诇"讞 砖诪讗 讬讗诪专讜 讗讘诇 注讘讜专讬 讗讬谉 诪注讘专讬谉 讗诇讗 讗讚专 诇驻讬 砖注讬讘讜专 讛砖谞讛 转诇讜讬 讘讗讘讬讘 讜讘驻讬专讜转 讛讗讬诇谉 讜讗讬谉 讛讚讘专 谞讜讚注 讘专讜讘 讛砖谞讬诐 讗诐 讬讛讬讜 诪讜拽讚诪讬诐 讗讜 诪讗讜讞专讬谉 讗诇讗 诪砖讬讙讬注 讗讚专 诇驻讬讻讱 讙讝专讜 砖诇讗 讬注讘专讜 讗诇讗 讗讚专 讻讚讬 砖讬讛讜 专讙讬诇讬谉 讘讻诇 砖谞讛 诇讛诪转讬谉 注讚 讗讚专 讜讗诐 讬专讗讜 砖爪专讬讻讛 诇注讘专 讬注讘专讜 讗讚专 讘讗讚专. 讘诪讻讬诇转讗 诪驻专砖 砖诪讜专 讗转 讞讚砖 讛讗讘讬讘 住诪讜讱 诇讗讘讬讘 讗转讛 诪注讘专 讜讗讬讝讛 讝讛 讗讚专 讜诇讗 砖诪注谞讜 诪讻诪讛 诪注讘专 讜讛讚讬谉 谞讜转谉 讛讞讚砖 诪转注讘专 讜讛砖谞讛 诪转注讘专转 诪讛 讞讚砖 讗讞讚 诇诪谞讜讬讜 讗祝 砖谞讛 讗讞讚 诇诪谞讜讬讛 讜讗讬讻讗 讚讚专砖 诪讛 讞讚砖 讗讬谉 转讜驻住 注讬讘讜专讜 讗诇讗 讘住讜祝 讗祝 砖谞讛 讗讬谉 转讜驻住转 注讬讘讜专讛 讗诇讗 讘住讜驻讛 讜讛讬讬谞讜 讗讚专 讚谞讬住谉 讛讜讬 专讗砖讜谉 诇讞讚砖讬 讛砖谞讛 讚讻转讬讘 讛讞讚砖 讛讝讛 诇讻诐 专讗砖 讞讚砖讬诐. 讜诪拽砖讬谞谉 讜诪拽诪讬 专讗砖 讛砖谞讛 诇讗 诪注讘专讬谞谉 讜讛讗 砖诇讞讜 诇专讘讗 讝讜讙 讘讗 诪专拽转 砖谞讬 转诇诪讬讚讬诐 讘讗讜 诪讟讘专讬讛 讻讚讗诪专讬谞谉 讘诪讙诇讛 (讜'.) 专拽转 讝讜 讟讘专讬讗 讜转驻住讜 谞砖专 讞讬诇 驻专住讬讬诐 讚讻转讬讘 讘讛讜 (讚谞讬讗诇 讝'.) 讜讙驻讬谉 讚讬谞砖专 诇讛 讜讬砖 讗讜诪专讬诐 谞砖专 诪诇讱 讚讻转讬' (讬讞讝拽讗诇 讬状讝:讙壮) 谞砖专 讛讙讚讜诇 讜讬"讗 谞砖专 诇住讟讬诐 砖讚专讬诐 讘讬注专讜转 讜讞讜讟驻讬谉 诪讛 砖诪讜爪讗讬谉 讜讘讜专讞讬谉 讜讗讬谉 讗讚诐 讬讻讜诇 诇讛砖讬讙谉 讚讘专 讗讞专 谞砖专 诪讟专 砖谞讜砖专 诪谉 讛注讘讬诐 讻诇讜诪专 砖注讬讻讘诐 讛诪讟专 诪诇讘讜讗 讜讘讬讚讜 讚讘专讬诐 讛谞注砖讛 讘诇讜讝 诇讛讜诇讬讱 讗诇讬讻诐 讜拽讗 诪驻专讬砖 讙诪' 讚讛讬讬谞讜 转讻诇转 讻讚讗诪专 讘住讜讟讛 转谞讗 讛讬讗 诇讜讝 砖爪讜讘注讬谉 讘讛 转讻诇转 讘讝讻讜转 讛专讞诪谉 讜讘讝讻讜转讻诐 讻讘专 讬爪讗 讘砖诇讜诐 讜谞讬爪诇 诪讬讚 讛讗讜讬讘 讻讚讬 砖讬讙讬注讜 诇讬讚讻诐 讜注诪讜住讬 讬专讻讬 谞讞砖讜谉 谞砖讬讗讬诐 砖讘讗专抓 讬砖专讗诇 砖讛谉 诪讝专注 讚讜讚 砖讘讗 诪讝专注讜 砖诇 谞讞砖讜谉 讘谉 注诪讬谞讚讘 讻讚诪驻专砖 讬讞讜住讬讛 讘住讜祝 专讜转 讘拽砖讜 诇拽讘讜注 谞爪讬讘 讗讞讚 诇讛讜住讬祝 讞讚砖 讗讞讚 讘砖谞讛 讚讘讚讬讚讛讜 转谞讬讗 诪讬诇转讗 讻讚讗诪专讬谞谉 讛转诐 (诇注讬诇 住谞讛讚专讬谉 讬"讗.) 讗讬谉 诪注讘专讬谉 砖谞讛 讗诇讗 讗诐 讻谉 讬专爪讛 谞砖讬讗 讜诇讗 讛谞讬讞谉 讗讚讜诪讬 讛讝讛 诪诇讻讜转 讛专砖注讛 讗讘诇 讘注诇讬 讗住讜驻讜转 转诇诪讬讚讬 讞讻诪讬诐 砖谞拽专讗讬谉 讻谉 讻讚讻转讬' (拽讛诇转 讬状讘:讬状讗) 讜讻诪住诪专讜' 谞讟讜注讬诐 讘注诇讬 讗住讜驻讜转 谞讗住驻讜 讘讬专讞 砖诪转 讘讜 讗讛专谉 讛讻讛谉 讚讛讬讬谞讜 讞讚砖 讗讘 讚讻转讬讘 讜讬注诇 讗讛专谉 讛讻讛谉 讗诇 讛专 讛讛专 注诇 驻讬 讛' 讜讙讜' 讘讞讚砖 讛讞诪讬砖讬 讘讗讞讚 诇讞讚砖 讜拽讘注讜 诇讛谉 谞爪讬讘 讗讞讚 讘砖谞讛 讛讘讗讛 讜诪驻谞讬 诪讛 住转诪讜 讗转 讛讚讘专讬诐 讻讚讬 砖诇讗 讬讘讬谞讜 讻诇 专砖注讬诐 讜讬诇讻讜 讜讬讙讬讚讜 诇诪诇讻讜转 讛专砖注讛 讜讬注讻讘讜 注诇 讬讚诐 讜讛诪砖讻诇讬诐 讬讘讬谞讜 讗诇诪讗 诪注讘专讬谉 讗转 讛砖谞讛 拽讜讚诐 专讗砖 讛砖谞讛 讜诪驻专拽讬谞谉 讚讬诇诪讗 讞砖讜讘讬 诪讞砖讘讬谞谉 诪拽诪讬 专讗砖 讛砖谞讛 讗诐 砖谞讛 讝讜 爪专讬讻讛 注讬讘讜专 讜讗诐 诇讗讜 讗讘诇 讙诇讜讬讬 诇讗 诪讙诇讬谞谉 诇讗讬谞砖讬 注讚 诇讗讞专 专讗砖 讛砖谞讛 讜讘注诇讬 讗住讜驻讜转 讞砖讜讘讬 讞砖讬讘讜 讘讬专讞 砖诪转 讘讜 讗讛专谉 讛讻讛谉 讙诇讜讬讬 诇讗 讙诇讜 注讚 诇讗讞专 专讗砖 讛砖谞讛. 诪讗讬 诪砖诪注 讚讛讗讬 谞爪讬讘 诇讬砖谞讗 讚讬专讞讗 讛讜讗 讻诇讜诪专 诪讗讬 砖谞讗 讚谞拽讟讬 诇讬讛 诇讬专讞讗 讻讬 讛讗讬 诇讬砖谞讗 讜诪讛讚专讬谞谉 诪拽专讬讬讛 拽专讗 诇讛讛讜讗 讚诪讬诪谞讬 讗驻讬驻讜拽讗 讚讬专讞讗 谞爪讬讘 拽专讜讬讛 谞诪讬 讗讬谞讛讜 诇讬专讞讗 讙讜驻讬讛 谞爪讬讘 讻讬 讛讬讻讬 讚诇讗 诇讬住讜拽 讗讬谞砖讬 讗讚注转讬讬讛讜: 讜谞爪讬讘 讗讞讚 讗砖专 讘讗专抓 讻谞讙讚 讞讚砖 讛注讬讘讜专 讻诇讜诪专 砖讛讬讛 诪讻诇讻诇讜 讘讞讚砖 讛注讬讘讜专:



转谞讜 专讘谞谉 讗讬谉 诪注讘专讬谉 讗转 讛砖谞讛 诇讗 诪砖谞讛 诇讞讘讬专转讛 讬砖 讗讜诪专讬诐 讗诐 砖谞讛 讛讘讗讛 爪专讬讻讛 诇注讘专 讗讬谉 诪注讘专讬谉 砖谞讛 讝讜 诪驻谞讬 爪专讻讬 砖谞讛 讛讘讗讛 讗诇讗 讛爪专讬讻讛 转转注讘专 讜讬砖 诇驻专砖 讻讬 讛讛讬讗 讚转谞讬讗 讗讬谉 诪注讘专讬谉 讗转 讛砖谞讛 拽讜讚诐 专讗砖 讛砖谞讛. 讜诇讗 砖诇砖 砖谞讬诐 专爪讜驻讜转 诪驻谞讬 砖讛砖谞讬诐 讬讜爪讗讬谉 讻转拽谞谉 讜讛驻住讞 讘讗 讘讗诪爪注 讛拽讬抓 讗讘诇 转专转讬 讝讜 讗讞专 讝讜 诪注讘专讬谞谉 诇爪讜专讱 讻讙讜谉 讚注讬讘专讜讛 诇拽诪讬讬转讗 诪驻谞讬 讛转拽讜驻讛 讜讛讗讘讬讘 讜讛讚专 注讬讘专讜讛 诇转谞讬讬转讗 诪驻谞讬 转拽谞转 注讜诇讬 专讙诇讬诐 讚讗注"讙 讚拽讚讬诐 诇讬讛 讗讘讬讘 讞讚 讬专讞讗 诪讻诇 诪拽讜诐 诪驻谞讬 爪讜专讱 注讜诇讬 专讙诇讬诐 诪注讘专讬谞谉 讜讻讬 转讬诪讗 讗讬 诪驻谞讬 爪讜专讱 注讜诇讬 专讙诇讬诐 讗驻讬' 讙' 谞诪讬 谞讬注讘专 诇讗 讚诪讬 讚讗诇讜 砖转讬诐 讻讬讜谉 讚注讘专讜讛 诇拽诪讬讬转讗 讻转拽谞讛 讜讗讻转讬 诇讗 讛讜讛 讟讜驻讬讗谞讗 诇砖谞转 讛讞诪讛 注诇 砖谞转 讛诇讘谞讛 讜诇讗 诇砖谞转 讛诇讘谞讛 注诇 砖谞转 讛讞诪讛 讗诇讗 讬诪讬诐 诪讜注讟讬诐 砖讗讬谉 讞讜砖砖讬谉 诇讛谉 诇注谞讬谉 讛住讬诪谞讬谉 砖诪注讘专讬谉 注诇讬讛谉 讻讬 讛讚讜专 注讘专讜讛 诇转谞讬讬转讗 诪驻谞讬 讛爪讜专讱 谞诪爪讗 讛砖谞讛 讝讜 讬转讬专讛 注诇 砖谞转 讛讞诪讛 转砖注讛 注砖专 讬讜诐 讘拽讬专讜讘 诇驻讬 砖砖谞转 讛讞诪讛 砖住"讛 讬讜诐 讜砖注讜转 讜讞诇拽讬诐 讜专讙注讬诐 讜砖谞转 讛诇讘谞讛 讻砖讛讬讗 诪注讜讘专转 讜讞讚砖讬讛 讻住讚专谉 砖驻"讚 讬讜诐 讜讛讜讗讬诇 讜讗讬谉 讛讬转专讜谉 注讜诇讛 讗诇讗 诇转砖注讛 注砖专 讬讜诐 讘诇讘讚 谞诪爪讗 砖讗讬谉 讛讗讘讬讘 拽讜讚诐 诇谞讬住谉 讗诇讗 讘砖谞讛 讝讜 讘诇讘讚 砖讛专讬 砖谞讛 砖诇讬砖讬转 驻砖讜讟讛 讜砖谞转 讛讞诪讛 讬转讬专讛 注诇讬讛 拽专讜讘 诇讗讞讚 注砖专 讬讜诐 讜讻讬讜谉 砖讗讬谉 注讬讘讜专 讝讛 砖诇 砖谞讬讬讛 诪拽讚讬诐 讗转 讛讗讘讬讘 诇谞讬住谉 讗诇讗 讘砖谞讛 讝讜 讘诇讘讚 讚讜讞讬谉 讗转 讛讗讘讬讘 砖诇 砖谞讛 讝讜 诇爪讜专讱 注讜诇讬 专讙诇讬诐 砖诇 砖谞讛 讝讜 讗讘诇 讗诐 讘讗转 诇注讘专 讙' 砖谞讬诐 讝讜 讗讞专 讝讜 诪驻谞讬 讛爪讜专讱 讗驻讬诇讜 谞转注讘专讛 专讗砖讜谞讛 讻转拽谞讛 讜讛砖转讬诐 诇爪讜专讱 注讜诇讬 专讙诇讬诐 谞诪爪讗转 砖谞转 讛诇讘谞讛 讬转讬专讛 注诇 砖谞转 讛讞诪讛 讘砖谞讛 砖诇讬砖讬转 砖诪讜谞讛 讜砖诇砖讬诐 讬讜诐 讘拽讬专讜讘 讜讘砖谞讛 专讘讬注讬转 讗驻讬诇讜 讻砖转讛讬讛 驻砖讜讟讛 谞诪爪讗转 诪讜住驻转 注诇 砖谞转 讛讞诪讛 砖讘注讛 讜注砖专讬诐 讬讜诐 讜谞诪爪讗 讛讗讘讬讘 拽讜讚诐 诇谞讬住谉 讘砖谞讛 专讘讬注讬转 砖讘注讛 讜注砖专讬诐 讬讜诐 砖诇讗 诇爪讜专讱 注讜诇讬 专讙诇讬诐 讻诇诇:



讗诪专 专' 砖诪注讜谉 诪注砖讛 讘专讘讬 注拽讬讘讗 砖讛讬讛 讞讘讜砖 讘讘讬转 讛讗住讜专讬谉 讻砖讛讬讛 注讜诪讚 诇讬讛专讙 讜谞讻谞住讜 讘讬转 讚讬谉 讗爪诇讜 诇讞砖讘 讜诇注讬讬谉 砖谞讬诐 砖爪专讬讻讬谉 诇讛转注讘专 诇驻讬 诪讛 砖谞专讗讛 诪谉 讛讞砖讘讜谉 讻讚讬 砖讬转注讘专讜 注诇 驻讬讜 诇驻讬 砖讞讻诐 讙讚讜诇 讛讬讛 讜讘拽讬 讘注讬讘讜专 砖谞讬诐 讻讚讗诪专讬谞谉 讘驻专拽 讛专讜讗讛 (讘专讻讜转 住"讙.) 讛谞讞 诇专' 注拽讬讘讗 讘谉 讬讜住祝 砖诇讗 讛谞讬讞 讻诪讜转讜 讘讻诇 讗专抓 讬砖专讗诇 讜注讬讘专 砖诇砖 砖谞讬诐 讝讜 讗讞专 讝讜 诪驻谞讬 讛讚讜讞拽 砖诇砖 砖谞讬诐 专爪讜驻讜转 讜诇讗 讬讟注讜 讘讚讘专 讜讻砖讬注砖讜 砖讗专 砖谞讜转 讛诪讞讝讜专 驻砖讜讟讜转 讬讞讝专讜 砖谞讬诐 诇转拽谞谉 诪讻诇 诪拽讜诐 砖诪注 诪讬谞讛 诪注讘专讬谉 讙' 砖谞讬诐 讝讜 讗讞专 讝讜 讗诪专讜 诇讜 诪砖诐 专讗讬讛 砖砖诇砖 砖谞讬诐 讛诇诇讜 诇讗 专爪讜驻讜转 讛讬讜 讗诇讗 诪驻谞讬 砖专讘讬 注拽讬讘讗 讞讻诐 讙讚讜诇 讛讬讛 讜讘拽讬 讘注讬讘讜专 讻诪讜 砖驻讬专砖谞讜 讜讘讗讜 讘讬转 讚讬谉 讜讬砖讘讜 讗爪诇讜 讜注讬讬谞讜 讘注讬讘讜专 砖诇砖 砖谞讬诐 讘讝诪谉 讛专讗讜讬 诇讛谉 讜诇讗 讝讜 讗讞专 讝讜 转讚注 砖讛专讬 讘"讚 讬砖讘讜 讗讞"讻 讜拽讘注讜 讗讞转 讗讞转 讘讝诪谞讛. 讜讬"诪 讚讛讗讬 讚拽转谞讬 转"拽 砖诇砖 砖谞讬诐 讝讜 讗讞专 讝讜 诇讗讜 专爪讜驻讜转 拽讗诪专 讗诇讗 讗驻讬诇讜 诇注讘专谉 讘讝诪谞谉 讘讬砖讬讘讛 讗讞转 讜拽讗诪专 诇讬讛 专讘讬 砖诪注讜谉 诪注砖讛 讘专讘讬 注拽讬讘讗 讻讜' 讗诪专讜 诇讜 诪砖诐 专讗讬讛 讘讬转 讚讬谉 讬砖讘讜 讻讜' 讻诇讜诪专 讘讬转 讚讬谉 讗诪专讜 讘讻诇 砖谞转 讛注讬讘讜专 砖砖谞讛 讝讜 诪注讜讘专转 讜谞诪爪讗 砖诇讗 谞转注讘专讜 注诇 讗诪讬专转讜 砖诇 专讘讬 注拽讬讘讗 砖注讬讘专 讗转 讻诇谉 讘讘转 讗讞转 讗诇讗 注诇 讗诪讬专转 讘讬转 讚讬谉 砖讙讬诇讜 讗转 讛讚讘专 讘讻诇 砖谞讛 讜砖谞讛 讻讚讗诪专讬谞谉 诇注讬诇 诪驻谞讬 讛讚讞拽 讞砖讜讘讬 诪讞砖讘讬 讙诇讜讬讬 诇讗 诪讙诇讜. 讜讗讬谞讜 谞专讗讛 讚诇讬砖谞讗 讝讜 讗讞专 讝讜 专爪讜驻讜转 诪砖诪注 讚讗诐 讻谉 讘讘转 讗讞转 诪讬讘注讬 诇讬讛 讜转讜 讚讛讗 诇讛讗讬 驻讬专讜砖 诪砖诪注 讚讻讬 讗住专 转"拽 诇注讘讜专讬 砖诇砖 砖谞讬诐 讘讬砖讬讘讛 讗讞转 讛讜讗 讚讗住专 讜讚讜拽讗 诇讙诇讜讬讬 诪讬诇转讗 讗讘诇 诇讞砖讜讘讬 砖驻讬专 讚诪讬 讚讛讗 讗诪专讜 诇讜 讘"讚 讬砖讘讜 讜拽讘注讜 讻讜' 讚诪注讬拽专讗 讞砖讬讘讜 注讬讘讜专 砖诇砖 砖谞讬诐 讘讬砖讬讘讛 讗讞转 讜讛讚专 讗讞转 讗讞转 讘讝诪谞讛 讜讗诐 讻谉 诪讗讬 讗讬专讬讗 讚转谞讬 诇讛 砖诇砖 砖谞讬诐 讝讜 讗讞专 讝讜 讗驻讬' 转专转讬 谞诪讬 诇注谞讬谉 讙讬诇讜讬 诇讗 诪讙诇讬谞谉 讻讚讗诪专讬谞谉 讘讗讬讚讱 讘专讬讬转讗 讗诐 注讬讘专讜讛 拽讜讚诐 专讗砖 讛砖谞讛 讗讬谞讛 诪注讜讘专转 讗诇讗 讜讚讗讬 砖诪注 诪讬谞讛 讚诇讬转讬讛 诇讛讗讬 驻讬专讜砖讗 讻诇诇. 讜专讘讬谞讜 讞谞谞讗诇 讝"诇 驻讬' 讚讛谞讬 砖诇砖 砖谞讬诐 讚注讬讘专 专' 注拽讬讘讗 讝讜 讗讞专 讝讜 爪专讬讻讜转 讛讬讜 诇注讘专谉 诪驻谞讬 砖住讜讚 讛注讬讘讜专 讘谞讜讬 诇注讘专 讘讻诇 诪讞讝讜专 砖诇 讬"讟 砖谞讬诐 砖讘注 砖谞讬诐 诪注讜讘专讜转 讻讚讬 诇讛砖讜讜转 砖谞转 讛诇讘谞讛 诇砖谞转 讛讞诪讛 讜砖诇讗 诇讛讜住讬祝 讜砖诇讗 诇讙专讜注 注诇 砖讘注 砖谞讬诐 诪注讜讘专讜转 讜讞诇讛 诇讛讬讜转 讘讗讜转讛 讛注转 砖谞转 讗专讘注 注砖专 诇诪讞讝讜专 砖讛讬讗 砖谞转 注讬讘讜专 讜讛讬转讛 砖谞转 专注讘讜谉 讜诇讗 注讬讘专讜讛 讜砖谞转 讟"讜 讛讬转讛 砖讘讬注讬转 讜砖谞转 讬"讜 诪讜爪讗讬 砖讘讬注讬转 讜诇讗 注讬讘专讜 讘讛谉 谞诪爪讗 砖诇讗 注讬讘专讜 讘讻诇 讛诪讞讝讜专 讗诇讗 讙讜"讞 讬"讗 砖讛谉 讗专讘注 砖谞讬诐 讘诇讘讚 讜诇讗 谞砖讗专讜 讘诪讞讝讜专 讝讜诇转讬 讙' 砖谞讬诐 讜诇驻讬讻讱 注讬讘专讜 讗讜转谉 砖诇砖 砖谞讬诐 讝讜 讗讞专 讝讜 讻讚讬 诇诪诇讗讜转 砖讘注 砖谞讬诐 诪注讜讘专讜转 讘诪讞讝讜专 讜讛讗讬 讚讗拽砖讬 诇讛讜 专' 砖诪注讜谉 诇专讘谞谉 诇讗讜 讗讗讬谉 诪注讘专讬谉 砖诇砖 砖谞讬诐 讝讜 讗讞专 讝讜 诪拽砖讬 讚讛转诐 拽讗 诪讬讬专讬 讛讬讻讗 讚诇讗 爪专讬讻讬 诇讛讻讬 诪砖讜诐 转拽谞转 讛砖谞讬诐 讜讗诇讜 专讘讬 注拽讬讘讗 讻讬 注讬讘专 讛讬讻讗 讚爪专讬讻讬 砖谞讬 讛讜讗 讚注讬讘专 讗诇讗 讻讬 拽讗 诪拽砖讬 讗专讬砖讗 拽讗 诪拽砖讬 讚砖诪注讬谞讛讜 诇专讘谞谉 讚拽讗诪专讬 讗讬谉 诪注讘专讬谉 讗转 讛砖谞讛 诪砖谞讛 诇讞讘讬专转讛 讻诇讜诪专 砖讗讬谞谉 专砖讗讬谉 诇注讘专 讗转 讛砖谞讛 拽讜讚诐 专讗砖 讛砖谞讛 讻讚讗诪专讬谞谉 讗诇讗 诇讗讞专 专讗砖 讛砖谞讛 讻讚讗诪专讬谞谉 讘讗讬讚讱 讘专讬讬转讗 讜拽讗诪专 诇讛讜 诪注砖讛 讘专' 注拽讬讘讗 砖注讬讘专 砖诇砖 砖谞讬诐 讝讜 讗讞专 讝讜 讘讬砖讬讘讛 讗讞转 讜讛讗讬 讝讜 讗讞专 讝讜 讚拽讗诪专 专' 砖诪注讜谉 诇讗讜 讚讜拽讗 讗爪讟专讬讱 诇讬讛 讗诇讗 诪注砖讛 砖讛讬讛 拽讗 诪驻专砖 讜讗讝讬诇 讗诪专讜 诇讜 诪砖诐 专讗讬讛 讘讬转 讚讬谉 讬砖讘讜 讜拽讘注讜 讗讞转 讗讞转 讘讝诪谞讛 驻讬' 讗注"驻 砖讛讜专讛 专讘讬 注拽讬讘讗 诇注讘专 砖诇砖 砖谞讬诐 讝讜 讗讞专 讝讜 诇讗 谞讙诪专 讛讚讘专 讗诇讗 讘讬砖讬讘转 讘讬转 讚讬谉 讘讻诇 砖谞讛 讜砖谞讛 讜拽讘讬注转诐 诇讛 讘注讬讘讜专 讻讙讜谉 讝讜 砖讛住讻讬诪讜 诇注讘专讛 讘讞讚砖 讗讘 讜诇讗 讙诇讜 讗转 讛讚讘专 讗诇讗 讗讞专 专讗砖 讛砖谞讛:



转"专 讗讬谉 诪注讘专讬谉 讗转 讛砖谞讛 诇讗 讘砖讘讬注讬转 讜诇讗 讘诪讜爪讗讬 砖讘讬注讬转 诪驻谞讬 砖讗讬谉 讝讜专注讬谉 讘砖讘讬注讬转 讜讗讬谉 诇讛谉 专讜讘 转讘讜讗讛 讜讗诐 讛讗专讬讱 注诇讬讛谉 讛讝诪谉 谞诪爪讗讜 讘讗讬谉 诇讬讚讬 拽诇拽讜诇 讜讬讗讻诇讜 诪谉 讛讞讚砖 诇驻谞讬 讛注讜诪专 讜讗讬诪转讬 讛讬讜 专讙讬诇讬谉 诇注讘专 讘注专讘 砖讘讬注讬转 诇讛讜住讬祝 诇讛谉 讞讚砖 诇注讘讜讚转 讛拽专拽注 砖诇 讘讬转 专"讙 讛讬讜 诪注讘专讬谉 讘砖讘讬注讬转. 讜讗讬转 讚讙专住讬 讘诪讜爪讗讬 砖讘讬注讬转 讜诇讗 讞讬讬砖讬谞谉 砖诪讗 讬讻诇讛 讛讬砖谉 讜讬讘讜讗讜 诇讬讚讬 拽诇拽讜诇 砖讗诐 讛讜爪专讻讜 讬讻讜诇讬谉 诇讛讘讬讗 诪讞讜爪讛 诇讗专抓 诪讗讜转谉 砖讞专砖讜 讜讝专注讜 讘砖讘讬注讬转 讜讛转讬专讛 讛注讜诪专 砖诇 砖讘讬注讬转 讜讘驻诇讜讙转讗 讚讛谞讬 转谞讗讬 讚转谞讬讗 讗讬谉 诪讘讬讗讬谉 讬专拽 诪讞讜爪讛 诇讗专抓 讜讛讜讗 讛讚讬谉 诇转讘讜讗讛 讚讻讜诇讛讜 讞讚 讟注诪讗 谞讬谞讛讜 专讘谞谉 讻转"拽 讜讘讬转 专讘谉 讙诪诇讬讗诇 讻专讘讜转讬谞讜 讘诪讗讬 拽讗 诪讬驻诇讙讬 讗诪专 专' 讬专诪讬讛 讘讞讜砖砖讬谉 诇讙讜砖讬讛谉 拽讗 诪讬驻诇讙讬 讜驻讬' 讙讗讜谉 讝"诇 注讬拽专 讛讗 诪讬诇转讗 砖讙讝专讜 讟讜诪讗讛 注诇 注驻专 讗专抓 讛注诪讬诐 讜砖讜专驻讬谉 注诇讬讛 讗转 讛转专讜诪讛 讜讗驻讬' 注诇 住驻讬拽讛 讻讚诪驻专砖 讘讬爪讬讗讜转 讛砖讘转 (讟讜:) 砖讙讝专讜 注诇 讙讜砖讛 诇砖专讜祝 讜讛讜讛 讞讬讬砖讬谞谉 诇讗讬转讜讬讬 讬专拽 诪砖讜诐 讚诪讬注拽专 讙讜砖 注驻专 讘讛讚讬' 讜讗转讬 诇讗专抓 讬砖专讗诇 讜诪讟诪讗 讟讛专讜转 讘讗讛诇 讜转谞谉 讘讗讛诇讜转 (驻讬"讝 诪"讛) 注驻专 讘讬转 讛驻专住 讜注驻专 诪讞讜爪讛 诇讗专抓 砖讘讗讜 讘讬专拽 诪爪讟专驻讬谉 讻讞讜转诐 讛诪专爪讜驻讬谉 讻讜' 讜诪讛讛讜讗 诪讬诇转讗 讛讬讜 谞诪谞注讬谉 诪诇讛讘讬讗 转讘讜讗讛 诪讞讜爪讛 诇讗专抓 诇讗专抓 讚讞讬讬砖讬谞谉 诇注驻专 砖讘讛 砖诇讗 讬讙注 讘转专讜诪讛 讜讬讟诪讗谞讛 讗讜 砖讬讛讗 住驻拽 讜讟注讜谞讛 砖专讬驻讛 讜诪讜爪讗讬 砖讘讬注讬转 讞住专讛 讛讬讗 讜讛讻诇 专爪讬谉 诇讘讬转 讛讙专谞讜转 讜讻砖谞讬 专注讘讜谉 讚诪讬讗 讜讻砖讗讬谉 诪讘讬讗讬谉 转讘讜讗讛 诪讞讜爪讛 诇讗专抓 讗讬谉 诪注讘专讬谉 讗讜转讛 诇驻讬 砖谞爪专讻讬谉 诇讛诪谞注 诪谉 讛讞讚砖 讞讜讚砖 讗讚专 注讚 讛讘讗转 讛注讜诪专 讗讘诇 讛诪转讬专讬谉 诇讛讘讬讗 诪讞讜爪讛 诇讗专抓 转讘讜讗讛 讜爪专讻讬 讛注诐 讗讬谉 谞诪谞注讬谉 诪诇注讘专讛. 讜诪驻讜专砖 讘讬专讜砖诇诪讬 讻讬 讛讟注诐 讗讬谉 诪注讘专讬谉 讘砖讘讬注讬转 诪驻谞讬 讛讞讜讚砖 砖诪讜住驻讬谉 讘讛 砖诇讗 诇驻讟专讜 诪谉 讛诪注砖专 讜讗诪专讜 讘诇砖讜谉 讛讝讛 注讚 讻讚讜谉 砖讘讬注讬转 诪讜爪讗讬 砖讘讬注讬转 诪谞讬谉 讗诪专 专' 讘讜谉 砖诇讗 诇专讘讜转 讘讗讬住讜专 讞讚砖 讜讬砖 诪驻专砖讬谉 讗讬谉 诪注讘专讬谉 讘砖讘讬注讬转 诪驻谞讬 砖讬讚 讛讻诇 砖讜诇讟转 注诇 讛住驻讬讞讬谉 讜诇讗 讬诪爪讗讜 诇拽专讘谉 讛注讜诪专 讜砖转讬 讛诇讞诐 讜诪讗讞专 讚诪驻专砖 讟注诪讗 讚诪讬诇转讗 讘讬专讜砖诇诪讬 注诇 讻专讞讬谉 诪讞讬讬讘讬谞谉 诇诪讬住诪讱 注诇讬讛. 讜讗讬讻讗 讚诪拽砖讜 讛讻讗 讘砖诇诪讗 讬专拽 讗讬讻讗 诇诪讬讞砖 诇讙讜砖讬讛谉 砖讛专讬 注讜拽专讬谉 讗讜转讜 注诐 讛砖专砖讬谉 讗讘诇 转讘讜讗讛 砖谞拽爪专转 讜讙讝专转 讘讙讜专谉 诪讗讬 讗讬讻讗 诇诪讬讞砖 诇讙讜砖讬讛谉 讜诇讗 讚注谞讗 诪讗讬 拽讗 拽砖讬讗 诇讛讜 讚讛讗 讜讚讗讬 讗注"讙 讚谞拽爪专转 讜讙讝专转 讘讙讜专谉 诇讗 住讙讬讗 讚诇讗 诪砖转讬讬专 讘讛讜 注驻专 驻讜专转讗 讜讗讬讻讗 诇诪讬讞砖 讚讬诇诪讗 讗讬讻讗 诇爪专讜驻讬 讘讞讜转诐 讛诪专爪讜驻讬谉 讻诇 砖讻谉 讘诪拽讜诐 砖谞讛讙讜 诇注拽讜专 讻讚转谞谉 讘驻专拽 讛诪拽讘诇 (讘讘讗 诪爪讬注讗 拽讙.) 诪拽讜诐 砖谞讛讙讜 诇拽爪讜专 讬拽爪讜专 诇注拽讜专 讬注拽讜专:



转谞讜 专讘谞谉 讗讬谉 诪注讘专讬谉 讗转 讛砖谞讛 诪驻谞讬 讛讟讜诪讗讛 讻讙讜谉 砖讛讬讛 谞砖讬讗 讙讜住住 讘讗讚专 讜讗诪讚讜讛讜 诇诪讜转 讘砖砖讛 讬诪讬诐 拽讜讚诐 讛驻住讞 砖讛专讬 讗讬谉 诇讛诐 驻谞讗讬 诇讬讟讛专 拽讜讚诐 讛驻住讞 讗讜 砖讛讬讜 专讜讘谉 讟诪讗讬诐 讘住讜祝 讗讚专 讜讻诇转讛 讗驻专 讛驻专讛 讜讗讬谉 讬讻讜诇讬谉 诇诪爪讜讗 注讻砖讬讜 讗驻专 讛驻专讛 讗讬 谞诪讬 讘讝讘讬谉 讜讛讬讜 砖讜驻注讬谉 讜讛讜诇讻讬谉 讜讗讬谉 讬讻讜诇讬谉 诇讬讟讛专 拽讜讚诐 诇驻住讞 讗驻"讛 讗讬谉 诪注讘专讬谉 专' 讬讛讜讚讛 讗讜诪专 诪注讘专讬谉 讗诪专 专' 讬讛讜讚讛 诪注砖讛 讻讜' 讘讙诪专讗 诪驻专砖 诇讛 诇拽诪讬讛 讚专' 讬讛讜讚讛 讗讬谞讛 诪注讜讘专转 拽讗诪专 讜注诇讛 拽转谞讬 讗诪"专 讬讛讜讚讛 诪注砖讛 讘讞讝拽讬讛 诪诇讱 讬讛讜讚讛 砖注讬讘专 讗转 讛砖谞讛 诪驻谞讬 讛讟讜诪讗讛 砖谞讟诪讗讜 讘讬诪讬讜 砖诇 讗讞讝 讗讘讬讜 砖诇讗 讛讬讜 诪拽驻讬讚讬谉 注诇 讛讟讜诪讗讛 讜讛讬讛 讞讝拽讬讛讜 诪讞讝讬专谉 诇诪讜讟讘 讜讬讚注 砖诇讗 讛讬讜 诪住驻讬拽讬谉 诇讬讟讛专 拽讜讚诐 讛驻住讞 讜注讬讘专 注诇讬讛谉 讗转 讛砖谞讛 讜诇讘住讜祝 讘讬拽砖 专讞诪讬诐 注诇 注爪诪讜 讻讚讬 砖讬诪讞诇 诇讜 注讜谉 讝讛 砖谞讗诪专 讻讬 诪专讘讬转 讛注诐 专讘转 诪讗驻专讬诐 讬砖砖讻专 讜讝讘讜诇讜谉 诇讗 讛讟讛专讜 讻讬 讗讻诇讜 讗转 讛驻住讞 讘诇讗 讻讻转讜讘 讻讬 讛转驻诇诇 注诇讬讛诐 讞讝拽讬讛讜 诇讗诪专 讛' 讛讟讜讘 讬讻驻专 讘注讚 讻诇 诇讘讘讜 讛讻讬谉 讜讙讜' 诪讗讬 讻讬 讗讻诇讜 讗转 讛驻住讞 讘诇讗 讻讻转讜讘 讗讬 诇讬诪专 讚讗讻诇讜讛 讘讟讜诪讗讛 诪讗讬 讘诇讗 讻讻转讜讘 讻讬讜谉 讚专讜讘讗 谞讬谞讛讜 砖驻讬专 注讘讜讚 讚讻转讬讘 讗讬砖 讗讬砖 讻讬 讬讛讬讛 讟诪讗 讜讙讜' 讗讬砖 谞讚讞讛 诇驻住讞 砖谞讬 讜讗讬谉 爪讬讘讜专 谞讚讞讬谉 讗诇讗 诪讗讬 讘诇讗 讻讻转讜讘 砖注讬讘专讜 讗转 讛砖谞讛 诪驻谞讬 讛讟讜诪讗讛 讗砖专 诇讗 讻讚转 讚讛讜讛 诇讛讜 诇诪注讘讚讬讛 讘驻住讞 讗' 讘讟讜诪讗讛 讻讚讗诪专谉 讗讬砖 谞讚讞讛 讜讗讬谉 爪讬讘讜专 谞讚讞讬谉: 讬专讜砖诇诪讬 讘驻住讞讬诐 驻专拽 诪讬 砖讛讬讛 讟诪讗 讗讜 讘讚专讱 专讞讜拽讛 讙讘讬 拽专讗 讚讻转讘 讘讚讘专讬 讛讬诪讬诐 讜讬讞诇讜 讘讗讞讚 诇讞讜讚砖 讛专讗砖讜谉 诇拽讚砖 讜讘讬讜诐 砖诪讜谞讛 诇讞讜讚砖 讘讗讜 诇讗讜诇诐 讜讬拽讚砖讜 讗转 讘讬转 讛' 诇讬诪讬诐 砖诪讜谞讛 讜讘讬讜诐 砖砖讛 注砖专 诇讞讜讚砖 讛专讗砖讜谉 讻诇讜 讛诇讗 诇讬讜诐 讗讞讚 讬讻讜诇讬谉 讛讬讜 诇讘注专 讻诇 注讘讜讚讛 讝专讛 砖讛讬讜 砖诐 讗诪专 专' 讗诪讬 诪驻谞讬 爪诇诪讬 讻砖讚讬诐 砖讛讬讜 讞拽讜拽讬谉 讘砖砖专 讜诪砖诪注 诇谉 诪讛转诐 讚诇讛讻讬 讗讬爪讟专讬讱 诇注讘专 砖讛专讬 诇讗 讛讬讜 讬讻讜诇讬诐 诇讻诇讜转 注讚 砖砖讛 注砖专 讘谞讬住谉:

转讜住' 讘讚"讛 讜诪驻谞讬 诪讛 讻讜' 讜讬"诇 讚讗诐 讗讬转讗 讚注讬讘专讛 讗"讗 砖诇讗 讛讬讜 诪讜爪讗讬谉 讻讜' 注讻"诇 讜讘讛讻讬 谞诪讬 讬转讬讬砖讘 讚诇讗 谞讬诪讗 讚诇讗 注讬讘专讛 诪驻谞讬 砖讻讘专 谞转注讘专讛 砖谞讛 砖注讘专讛 讜讗讬谉 诪注讘专讬谉 讘' 砖谞讬诐 专爪讜驻讜转 讝讛 讗讞专 讝讛 讻讚诇拽诪谉 讚讗讬 讛讜讛 谞转注讘专讛 讛砖谞讛 砖注讘专讛 讜讚讗讬 谞诪讬 讗"讗 砖诇讗 讛讬讜 诪讜爪讗讬谉 讘讛 讙诐 讘砖谞讛 讝讜 讻诪讛 诪讬谞讬谉 讗讞专 讛注讜诪专 诪讬讛讜 拽"拽 讚讗讬诪讗 讚诇讗 注讬讘专讛 诪砖讜诐 讚砖讘讬注讬转 讛讬讛 讗讜 诪讜爪讗讬 砖讘讬注讬转 讜讗讬谉 诪注讘专讬谉 讘讛谉 讜讬砖 诇讬讬砖讘 讜讚讜"拽:


讘讚"讛 讜诇讗 砖诇砖 讻讜' 讜诇驻讬' 讝讛 诇讗 讬转讻谉 诪讛 砖驻讬' 诪砖谞讛 诇讞讘专转讛 讻讜' 注讻"诇 专"诇 诇驻讬 诪讛 砖讛住讻讬诪讜 讛转讜住' 诇注讬诇 诇驻专砖 讚讗讬谉 诪注讘专讬谉 诪砖谞讛 诇讞讘专转讛 讛讬讬谞讜 讚讗讬谉 诪讞砖讘讬谉 诇住诪讜讱 注诇 讗讜转讜 讞砖讘讜谉 讗注"讙 讚讗讬谉 诪讙诇讬谉 讜诪砖诪注 讚诪讜讚讛 讘讬讛 专"砖 讜讛"拽 讚讗驻讬' 讘讙' 砖谞讬诐 诪注讜讘专讜转 讻"讗 讘讝诪谞讛 拽讜讘注讬谉 讜住讜诪讻讬谉 注诇 讗讜转讜 讞砖讘讜谉 讜拽"拽 讚驻讬专讜砖 专讗砖讜谉 砖诇 专砖"讬 谞诪讬 诇讗 讬转讻谉 诇驻讬专讜砖诐 砖讛住讻讬诪讜 讘讛讛讬讗 讚讗讬谉 诪注讘专讬谉 诪砖谞讛 诇讞讘专转讛 讛讬讬谞讜 诇住诪讜讱 注诇 讗讜转讜 讞砖讘讜谉 讚讛讻讬 讛砖讬讘讜 专讘谞谉 诇专"砖 诇驻讬专讜砖 专讗砖讜谉 砖诇 专砖"讬 讘"讚 讬砖讘讜 讜拽讘注讜 讻"讗 讘讝诪谞讛 讻讜' 讚讛讗 讗诪专讬谞谉 讞砖讜讘讬 诪讞砖讘讬 讙诇讜讬讬 诇讗 诪讙诇讬谞谉 讻讜' 诪砖诪注 诪讝讛 讚讗驻讬' 讘讙' 砖谞讬诐 诪注讜讘专讜转 讻"讗 讘讝诪谞讛 拽讜讘注讬谉 讜住讜诪讻讬谉 注诇 讗讜转讜 讞砖讘讜谉 讜讬砖 诇讬讬砖讘 讘讚讜讞拽 讜讚讜"拽:

讝讜讙 讘讗 诪专拽转 讜转驻砖讜 谞砖专 讜讻讜'. 讛拽讜砖讬讜转 诪讛 注谞讬谉 砖讻转讘讜 讜砖诇讞讜 讻诇 讝讛 讘专诪讝 讜诪讛 注谞讬谉 砖讝讻专讜 砖讛讬讛 讘讬讚诐 转讻诇转 讛讘讗 诪诇讜讝 讜诪讛 诇砖讜谉 讘讝讻讜转 讛专讞诪讬诐 讜诪讛 注谞讬谉 砖诇讗 讛谞讬讞讜 诪诇讻讜转 讜讻讜' 讜诇诪讛 讝讻专讜 砖讛讬讛 讘讗讘 讜讗诐 诇讜诪专 砖诪注讘专讬谉 拽讜讚诐 专讗砖 讛砖谞讛 诇讗 讛讜讛 诇讬讛 诇讜诪专 专拽 砖拽讘注讜 诇讜 谞爪讬讘 讗讞讚 拽讜讚诐 专讗砖 讛砖谞讛 讛讜讗 诪讘讜讗专 讻讬 谞砖讬讗讬 讬砖诪注讗诇 讛讬讜 讬"讘 讻诪讜 砖谞讝讻专 讘住讜祝 驻专砖转 讞讬讬 砖专讛 讗讘诇 诇诪注诇讛 注诇讬讛诐 谞砖讬讗讬 讬砖专讗诇 讻讬 谞砖讬讗讬 讬砖诪注讗诇 讗讬谉 诇讛诐 讬讞讜住 讗讘 诪讗讘专讛诐 专拽 讬讞讜住 砖驻讞讛 诪讗诪诐 讛讙专 讜讝"砖 讘讛诐 砖谞讬诐 注砖专 谞砖讬讗讬诐 诇讗诪讜转诐 讚专"诇 诪爪讚 讗诐 讗讘诇 谞砖讬讗讬 讬砖专讗诇 讬砖 诇讛诐 讬讞讜住 讗讘 诇诪砖驻讞讜转诐 诇讘讬转 讗讘讜转诐 讜注诇 讻谉 注诇 驻讬 讛讬讞讜住 讗讘 砖诪诪谞讜 谞诪砖讱 讛讘讻讜专讛 谞注砖讛 诪讛诐 讬"讙 谞砖讬讗讬诐 注诇 讬讚讬 讛讘讻讜专讛 砖讬砖 诇讬讜住祝 砖谞讞诇拽 诇砖谞讬 砖讘讟讬诐 讜谞砖讬讗讬诐 讜讝讛讜 住讜讚 注讬讘讜专 砖讬砖专讗诇 诪讞砖讘讬诐 讬"讘 讞讚砖讬 讛诇讘谞讛 谞讙讚 讬"讘 砖讘讟讬诐 讜注讜讚 讞讚砖 注讬讘讜专 谞讙讚 砖讘讟讜 砖诇 讬讜住祝 砖谞讞诇拽 诇讘' 砖讘讟讬诐 讜讛诐 讘' 讗讚专讬诐 砖诪讝诇讜 讚讙讬诐 讻讘专讻转讜 砖诇 讬讜住祝 讬讚讙讜 诇专讜讘 讜讙讜':


讜诇讝讛 讗诪专讜 砖讗讬谉 讝专注讜 砖诇 注砖讜 谞诪住专 专拽 讘讬讚 讝专注讜 砖诇 讬讜住祝 砖谞讗诪专 讜讛讬讛 讘讬转 注砖讜 讜讙讜' 讜讛讜讗 诇驻讬 砖讘拽谞讬讬转 讛讘讻讜专讛 讜谞讟讬诇转 讛讘专讻讛 谞转谉 诇讬注拽讘 诇讛讬讜转 诪讜砖诇 讘讗讞讬讜 注砖讜 讜讻诇 讝讛 谞转谉 讬注拽讘 诇讬讜住祝 砖谞讗诪专 讜讗谞讬 谞转转讬 诇讱 砖讻诐 讗讞讚 讻诪驻讜专砖 讘驻' 讬"谞 讜诇讝讛 讗祝 砖讬砖诪注讗诇 砖讬砖 诇讜 讬"讘 谞砖讬讗讬诐 诇讗诪讜转诐 讜讘诪诇讞诪讜转诐 诇驻注诪讬诐 诪谞爪讞讬诐 讗转 注砖讜 讗讘诇 诇讗 讬注砖讜 诇讜 讻诇讛 注讚 诇注转讬讚 砖讬讙讚诇 讝专注讜 砖诇 讬讜住祝 讜诪砖讬讞讜 讜注"讬 讬谞爪讞讜 讗转 注砖讜 砖讬砖专讗诇 讬讛讬讜 讘诪注诇讛 讘讬讜转专 诪讬砖诪注讗诇 砖讬讛讬讜 讬"讙 谞砖讬讗讬诐 注"讬 讬讜住祝 砖谞讞诇拽 诇讘' 讜讝讛讜 住讜讚 讛注讬讘讜专 讻诪"砖 砖讬讛讬讛 砖谞转 讬砖专讗诇 讬"讙 讞讚砖讬诐 讜讛讜讗 讙讚讜诇 讬讜转专 诪砖谞转 注砖讜 讬"讘 讞讚砖讬诐 诇讞诪讛 讜注"驻 讚讘专讬诐 讗诇讛 讗诪专 讝讜讙 讛讘讗 讻讜' 讻讬 讬砖专讗诇 谞诪砖诇讜 诇讝讜讙 讬讜谞讬诐 砖讗讬谉 谞讝拽拽讬谉 专拽 诇讘转 讝讜讙谉 讜注"砖 讛砖谞讬 诪诇讻讬讜转 讛诪讜诇讻讜转 砖讛诐 讗讚讜诐 讜讬砖诪注讗诇 讗诪专 讜讚讬诪讛 诪诇讻讜转 讬砖诪注讗诇 诇谞砖专 注"砖 专讜讘 转讜拽祝 诪诇讻讜转讜 讜诇驻讬 砖讛讜讗 讟诪讗 诪爪讚 讗诪讜 讚诪讜讛讜 诇谞砖专 砖讛讜讗 注讜祝 讛讚讜专住 讜讟诪讗 讜讻谉 讚讬诪讛讜 讘驻专拽 讛讞讜讘诇 诇注讜祝 讟诪讗 讜讗诪专 砖讘讗 诪专拽转 砖讛讬讗 讟讘专讬讗 砖谞拽专讗转 专拽转 注"砖 专讬拽谞讬诐 砖讘讱 讜砖诐 讛讬讛 住讜讚 注讬讘讜专 讛讝讛 讜讗诪专 砖转驻砖讜 谞砖专 讚讛讬讬谞讜 讬砖诪注讗诇 砖转讞转 讬讚讜 专讜讘 拽讬讘讜抓 谞驻讜爪讜转 讬砖专讗诇 讜讗诪专 讜讘讬讚诐 讚讘专讬诐 讛谞注砖讛 讘诇讜讝 讻讜' 砖讗讬谉 砖诐 诪讬转讛 讻讚讗诪专讬谞谉 讘住讜讟讛 讜讚讬诪讛 诇讜 住讜讚 讛注讬讘讜专 砖讛讜讗 专诪讝 注诇 讚讘专 注转讬讚讬 讜谞爪讞讬 诇讻诇讜转 讗转 讝专注讜 砖诇 注砖讜 讜讻讞讜 住诪讗诇 讜讝"砖 诪讗讬 谞讬讛讜 转讻诇转 砖讛讜讗 讛住讜讚 转讻诇转 讚讜诪讛 诇讬诐 讻讜' 注讚 讚讜诪讛 诇讻住讗 讛讻讘讜讚 讚讛讬讬谞讜 砖讗讝 讬讛讬讛 讛讻住讗 砖诇诐 讜讝"砖 讘讝讻讜转 讛专讞诪讬诐 讚讛讬讬谞讜 砖讬讛讬讛 砖诐 讛专讞诪讬诐 砖诇诐 砖讗讬谉 讛砖诐 讜讛讻住讗 砖诇诐 讻讜' 讜讘讝讻讜转 讝讛 讬爪讗讜 讘砖诇讜诐 诪转讞转 讬讚 讬砖诪注讗诇 讜注诪讜住讬 讬专讬讻讬 谞讞砖讜谉 讻讜' 讛讜讗 驻讬' 住讜讚 讛注讬讘讜专 讚注诪讜住讬 讬专讬讻讬 谞讞砖讜谉 讗砖专 诪诪谞讜 讛谞砖讬讗讬诐 讜讛诪诇讻讬诐 讜诪诇讱 讛诪砖讬讞 讘拽砖讜 诇拽讘讜注 谞爪讬讘 讛讜讗 讞讜讚砖 注讬讘讜专 讛专讜诪讝 诇讝专注讜 砖诇 讬讜住祝 砖谞讞诇拽 诇讘' 砖讘讟讬诐 讻诪讜 讘' 讗讚专讬诐 砖诪讝诇讜 讚讙讬诐 讘诇砖讜谉 专讘讬诐 讜讗砖专 讘讬讚讜 讬驻讜诇 注砖讜 讜讻讞讜 讜注"讻 诇讗 讛谞讬讞讜 讗讚讜诪讬 讛诇讝 砖讛讜讗 诪诇讻讜转 专讜诪讬 讜讻讞讜 住诪讗诇 讗讘诇 讘注诇讬 讗住讜驻讜转 谞讗住驻讜 讘诪诇讻讜转 讬砖诪注讗诇 诇拽讘讜注 谞爪讬讘 讗' 讜讛讜爪专讻讜 诇注砖讜转 讝讛 讘住转专 讜讘住讜讚 砖诇讗 讬专讙讬砖讜 讗讚讜诪讬 讜讻讞讜 住诪讗诇 讘讝讛 讜注"讻 注砖讜 讗讜转讜 讘讬专讞 砖诪转 讗讛专谉 讜砖诇讗 讬讘讬谉 讗讚讜诪讬 砖注诇 讞讜讚砖 讛注讬讘讜专 谞讗住驻讜 讻讬 讘讞讚砖 讛讝讛 讗砖专 讘讜 讛讬讛 讛讞讜专讘谉 讘讬讛诪"拽 注诇 讬讚讬 注砖讜 讜讻讞讜 讜注诇 讬住讜讚 讝讛 讗诪专讜 诇注讬诇 讘住讜讚 讛注讬讘讜专 讚讙讜讝诇讬讗 专讻讬讻讬谉 讜讗诪专讬讗 注讚拽讬谉 讜讗讘讬讘 诇讗 诪讟讗 讻讜' 专"诇 讚讙讜讝诇讬讗 砖讛讜讗 讻"讬 讚诪转讬诇讬谉 诇讬讜谞讛 专讻讬讻讬谉 讜讗讬谉 诇讛诐 讻讞 讙诐 讗诪专讬讗 砖讛诐 讬砖专讗诇 砖谞诪砖诇讜 诇砖讛 驻讝讜专讛 讬砖专讗诇 注讚拽讬谉 讜讗讬谉 诇讛诐 讻讞 讘讙诇讜转 讜讝讬诪谞讗 讚讗讘讬讘 砖讛讜讗 讝诪谉 讗讘讬讜 讜爪诪讬讞转 讛讙讗讜诇讛 注讚讬讬谉 诇讗 诪讟讗 讜注"讻 砖驻讬专转 讻讜' 讜讗讜住讬驻转 注诇 砖转讗 讚讗 讬讜诪讬谉 转诇转讬谉 砖讛讜讗 住讜讚 讛注讬讘讜专 谞讙讚 讝专注讜 砖诇 讬讜住祝 砖讬讻诇讛 讝专注讜 砖诇 注砖讜 注"讬 讜讗讝 讬讛讬讛 讛讻住讗 讜讛砖诐 砖诇诐 讘讘"讬 讗"住:





讞讻诪转 砖诇诪讛

讙诪' 转谞讬讗 专"诪 讛讬讛 讗讜诪专 讜讻讜' 诇讞诐 讘讻讜专讬诐 注砖专讬诐 诇讞诐 砖注讜专讬诐 讜讻专诪诇 讘爪拽诇讜谞讜 讜讗讬谉 讻讜' 讻爪"诇:


砖诐 讘讝讻讜转 讛专讞诪讬诐 讻讜' 谞"讘 讛"讙 讘注专讜讱 讘注专讱 讝讜讙 讜讘讝讻讜转诐 讬爪讗 砖诇讜诐 诇注讜诇诐:


砖诐 砖诇 讘讬转 专砖讘"讙 讛讬讜 诪注讘专讬谉 讻讜' 讻爪"诇:


专砖"讬 讘讚"讛 讗讘诇 诪驻谞讬 讻讜' 讜诪讜讚讬注讬谉 诇讙讜诇讛 讻讜' 诪讬讚 砖注讬讘专谞讜讛 讻爪"诇:


讘讚"讛 注诪讜住讬 讻讜' 砖诪专 注诇讬讛谉 讛住"讚:


讘讚"讛 讘"讚 讬砖讘讜 讻讜' 讜诇讗 注讬讘专讜 讙' 专爪讜驻讜转 讻讜' 讘讝诪谞讜 诪砖诐 专讗讬讛 讻讜' 讻爪"诇 讜讛讚"讗:


讘讚"讛 讗讬 讞讜砖砖讬谉 讻讜' 谞诪讞拽 讗讬:





专砖"砖

专砖"讬 讚"讛 砖砖谞转 讘爪讜专转. 讘拽专讗讬 诪"诇. 谞"诇 讚讘讗 诇讬讬砖讘 讘讝讛 拽讜砖讬讬转 讛专砖"讗 讘转讚"讛 讜诪驻谞讬 诪讛 注"砖:



专砖"讬 讚"讛 讜诇讗 讘诪"砖. 讜诪讗专讬讻讬谉 讻讜'. 讻爪"诇:



转讚"讛 诇讗 诪砖谞讛. 讜讗注"讙 讚诇讗 诪讙诇讬谉 诪"诪 讗讬谉 诪讞砖讘讬谉 讻讜'. 讜讛讗 讚诪住拽讬谞谉 诇注讬诇 讞砖讜讘讬 诪讬讞砖讘讬 讜讻讜' 讛讬讬谞讜 讚讜拽讗 诪驻谞讬 讛讚讞拽 讻讚驻讬专砖"讬 诇拽诪谉 讘住诪讜讱:



转讚"讛 讜诇讗. 讜诇驻"讝 诇讗 讬转讻谉 讻讜'. 诪讛 砖讛拽砖讛 讛诪讛专砖"讗 诇驻诪砖"讻 讘讚讘讜专 讛拽讜讚诐 诇拽"诪. 讗讱 拽"拽 讚讘诇讗讜 讛讗 讚专"砖 诇讗 讬转讻谉 驻讬专讜砖诐 讚讬讛讬讛 讙"砖 讝讗"讝 讝讜 讜讗爪"诇 讝讜 讜讬"诇 讘讚讜讞拽:



转讚"讛 讞讜砖砖讬谉. 讚转谞谉 讘诪住讻转 讗讛诇讜转 驻"讘 诪"讙. 讻爪"诇:



转讚"讛 砖注讬讘专. 讚注"讝 诪讟诪讗 讘驻专"注 讻诪转. 注"砖 (驻讙 讘) 讚诇讗 讗讬转拽砖 诇诪转 讗诇讗 诇拽讜诇讗 讚诇讗 诪讟诪讗 讘驻讞讜转 诪讻讝讬转:



讘讗"讚 讜转讬诪讛 砖讛专讬 讘讟"讜 讬讜诐 讛讬讜 讻讜'. 讻"谞 讚爪"诇 讜专"诇 讘讟"讜 讬讜诐 砖诪讻"讟 讘讗讚专 砖讝讛讜 讛讝诪谉 讛诪讗讜讞专 讗砖专 讘讜 讬讻讜诇讬谉 诇注讘专 讻讚砖诪讜讗诇 诇拽诪谉 注讚 讬"讚 讘谞讬住谉:





讛讙讛讜转 讬注讘"抓

讙诪专讗 讝讜讙 讘讗 诪专拽转 讜转驻砖讜 谞砖专 讜讘讬讚诐 讻讜'. 谞状讘 讘讗 诇砖讜谉 "讬讞讬讚 讜讻谉 讜转驻砖讜. 讚拽讗讬 注诇 砖诐 讝讜讙 砖讛讜讗 注"讚 砖诐 讛讬讞讬讚 讜诇砖讜谉 讜讘讬讚诐 讻讜' 诇砖讜谉 专讘讬诐 诪讜住讘 注诇 讛砖谞讬诐 砖讻讜诇诇诐 讛讝讜讙:


转讜住壮 讚状讛 砖注讬讘专 讻讜' 讜转讬诪讛 砖讛专讬 讘讟"讜 讻讜'. 谞"讘 专状诇 讘讟状讜 讬诪讬诐 诪谉 讛讬讜诐 讗砖专 讛讞诇讜 诇拽讚砖 讗转 讘讬转 讛' 讘讗讞讚 诇讞讜讚砖 讛专讗砖讜谉 注讚 讟"讝 砖讘讜 讻诇讜. 讗讱 诇讗 讬讚注转讬 讗讬讱 讬讻讜诇讬谉 讛讬讜 诇讛讟讛专 讻诇 注讚 砖诇讗 讻诇讜 诇讟讛专 讻诇 讛讘讬转 讜讻诇讬讜 诪讛 诪讜注讬诇讛 讛讟讛专讛 讜注讚讬讬谉 讛砖专抓 讘讬讚诐 讜讬讚讬讛诐 注住拽谞讬讜转 讘诪讙注 讟讜诪讗讛 诪讗讞专 砖诇讗 讻诇讜 注讚 讟状讝. 讛专讬 砖讗驻讬' 讘讬讜状讟 注讚讬讬谉 讛讬讜 注住讜拽讬谉 讘讟讛专讛 讜诇讗 讛砖诇讬诪讜讛 注讚 诪讜爪讗讬 讬讜状讟:





讘谉 讬讛讜讬讚注

讜职讛指讗 砖讈指诇职讞讜旨 诇值讬讛旨 诇职专指讘指讗: 讝讜旨讙 讘旨指讗 诪值专侄拽侄转, 讜旨转职驻指砖讉讜止 谞侄砖讈侄专, 讜旨讘职讬指讚指诐 讚旨职讘指专执讬诐 讛址谞旨址注植砖讉侄讛 讘旨职诇讜旨讝, 讜旨诪址讗讬 谞执讬讛讜旨. 谞专讗讛 诇讬 讘住"讚 讛诐 专爪讜 诇讛讜讚讬注 诇专讘讗 砖讛讬讛 专讗砖 讬砖讬讘讛 讘讘讘诇 注诇 讗讜转讛 砖谞讛 砖谞转注讘专讛 讜谞转驻讞讚讜 诇讻转讜讘 诇讜 讘驻讬专讜砖 诪驻谞讬 讛讙讝专讛 砖讙讝专讜 讛注讻讜"诐 注诇讬讛诐 砖诇讗 诇注讘专 砖谞讬诐 讜讗祝 注诇 驻讬 砖讛讙讬讚讜 诇讜 注谞讬谉 注讬讘讜专 讛砖谞讛 讘专诪讝 注诐 讻诇 讝讛 谞转讞讻诪讜 诇讻转讜讘 诇讜 讘讗讜转讜 诪讻转讘 讬讚讬注讛 讘讚讘专 砖讗讬谞讜 爪专讬讱 专讘讗 诇讬讚讬注讛 讝讜 讜专拽 讛诐 讻转讘讜 讗讜转讛 讬讚讬注讛 讘转讞讬诇转 讛诪讻转讘 讻讚讬 诇讛注诇讬诐 讛讚讘专讬诐 砖诪讚讘专讬诐 讘注谞讬谉 注讬讘讜专 讛砖谞讛 讘讛注诇诐 讬讜转专 讘讛讬讜转 转讞讬诇转 讛诪讻转讘 讛讜讗 讘讚讘专 讗讞专 讜住讬驻讜专 讝讛 砖讻转讘讜 讘专讗砖讜谞讛 注诇 谞住 砖谞注砖讛 诇讞讻诪讬诐 讘讗讜转讛 砖谞讛 讘讗专抓 讬砖专讗诇 砖砖诐 讛讬讜 讘讗专抓 讬砖专讗诇 转讞转 诪诪砖诇转 砖讛诐 专讜诪讗 注砖讜 讗讘讬 讗讚讜诐.
讜拽专讜 诇讬讛 讘砖诐 谞侄旨砖侄讈专 诪砖讜诐 讚讻转讬讘 讘注砖讜 讗执诐 转址旨讙职讘执旨讬讛址旨 讻址旨谞侄旨砖侄讈专 讜职讗执诐 讘值旨讬谉 讻旨讜止讻指讘执讬诐 砖执讉讬诐 拽执谞侄旨讱指 诪执砖指旨讈诐 讗讜止专执讬讚职讱指 谞职讗只诐 讛殖' (注讜讘讚讬讛 讗, 讚) 讜驻专砖转讬 讛讟注诐 讻讬 讬注拽讘 讗讘讬谞讜 注"讛 砖诇讞 诪谞讞讛 诇注砖讜 转拽"谉 讘讛诪讜转 (讘专讗砖讬转 诇讘, 讬讚) 讻诪谞讬谉 谞侄旨砖侄讈专 [550] 讜砖诇讞诐 讝讻专讬诐 讜谞拽讘讜转 诪讻诇 诪讬谉 注砖讜讬讬诐 讻住讚专 谞讻讜谉 讻专讗讜讬 诇讛诐 讘注讘讜专 讛讜诇讚讜转 讜讻转讘讜 讛诪驻专砖讬诐 讝"诇 讛讟注诐 讻讬 诇注转讬讚 谞注砖讛 注诪讛诐 讞砖讘讜谉 诇讛讞讝讬专 诇谞讜 讛诪谞讞讛 诇驻讬 讞砖讘讜谉 讻诪讛 讜诇讚讜转 讬讛讬讛 诪讛诐 讜讞讜砖讘讬谉 驻讬专讜转 讜驻讬专讬 驻讬专讜转 诪讝诪谉 诪砖诇讜讞 讛诪谞讞讛 注讚 讝诪谉 讘讬讗转 讛诪砖讬讞 讘讘"讗 [讘诪讛专讛 讘讬诪讬谞讜 讗诪谉] 讜诇讻谉 讗诪专 诇讜 讗执诐 转址旨讙职讘执旨讬讛址旨 讻址旨谞侄旨砖侄讈专 讘诪讛 砖诇拽讞转 诪谞讞讛 砖诪住驻专讜 谞侄旨砖侄讈专 讜讬讛讬讛 诇讱 讙讘讛讜转 诇讘 讘讝讛 讛谞讛 诪执砖指旨讈诐 讗讜止专执讬讚职讱指 谞职讗只诐 讛殖' 砖注转讬讚 讗转讛 诇砖诇诐 讜诇讚讜转 讜讜诇讚讬 讜诇讚讜转 诇讞砖讘讜谉 诪砖讱 讻诇 讛砖谞讬诐 讛专讘讜转 讗砖专 讬讛讬讜 诪讝诪谉 拽讘诇转 讛诪谞讞讛 注讚 讝诪谉 讛驻专注讜谉 砖讛讜讗 讝诪谉 讘讬讗转 讛诪砖讬讞. 讜诇讻谉 诪讛 砖讗诪专 讜转驻住讜 谞侄旨砖侄讈专 拽讗讬 注诇 讗讚讜诐 讜诇讗 注诇 驻专住 讜讻诪讜 砖驻讬专砖 专砖"讬 讝"诇 讻讬 讘讗专抓 讬砖专讗诇 诇讗 讛讬讜 转讞转 诪诪砖诇转 驻专住 讗诇讗 转讞转 诪诪砖诇转 讗讚讜诐 讜专拽 讘讘讘诇 讛讬讜 转讞转 诪诪砖诇转 诪诇讻讜转 驻专住.
讜讝讛 驻转专讜谉 讚讘专讬 讛诪讻转讘 砖诇讛诐 砖讻转讘讜 讘转讞讬诇转讜 讝讜旨讙 讘旨指讗 诪值专侄拽侄转 驻讬专讜砖 砖谞讬 讞讻诪讬诐 讘讗讜 诪注讬专 讟讘专讬讗 诇讬诇讱 诇诪拽讜诐 讗讞专 讘讗专抓 讬砖专讗诇 讜旨转职驻指砖讉讜止 谞侄砖讈侄专 讞讬诇 砖诇 讗讚讜诐 转驻住讜 诇讝讛 讛讝讜讙 诇砖诇讜诇 讗讜转讜 讜职讛指讬指讛 讘旨职讬址讚 讛址讝旨讜旨讙 讛址讝旨侄讛 讚旨指讘指专 讛址谞旨址注植砖讉侄讛 讘旨职诇讜旨讝 讜旨诪址讗讬 谞执讬讛讜旨? 转旨职讻值诇侄转, 讻讬 讘讗讜转讜 讝诪谉 讛讬讛 讛爪讘注 砖诇 讛转讻诇转 谞拽诇讟 诇砖讘讞 讘讗讜讬专 砖诇 诇讜讝 讬讜转专 诪诪拽讜诐 讗讞专 讜诇讻谉 讛讬转讛 住讞讜专讛 砖诇 讛转讻诇转 砖讘讬讚诐 讬拽专讛 诪讗讚 讜讗诐 讛讬讜 讬讻讜诇讬诐 诇砖诇讜诇 讗讜转诐 讛讬讜 诪驻住讬讚讬诐 讛专讘讛. 讜讬转讻谉 砖讛讬讛 讘讗讜转讜 讝诪谉 讙讝专讛 诪诪诇讻讬 专讜诪讗 砖诇讗 讬爪讘注讜 转讻诇转 诇爪讬爪讬转 讜讗诐 砖讜诇诇讬诐 讗讜转诐 讛讬讜 谞讻谞住讬诐 讘住讻谞讛 砖讛讬讜 注讜砖讬诐 注诇讬讛诐 注诇讬诇讛 砖注讘专讜 注诇 讙讝专转 讛诪诇讻讜转 讗讱 讘旨执讝职讻讜旨转 讛指专址讞植诪执讬诐 讛诐 转驻讬诇讜转 讬砖专讗诇 砖讛诐 砖诪讜谞讛 注砖专讛 讜旨讘执讝职讻讜旨转指诐 讛讜讗 讝讻讜转 讛转讜专讛 砖讛讬讛 讘讬讚诐 讬指爪职讗讜旨 讘旨职砖讈指诇讜止诐 砖谞注砖讛 诇讛诐 谞住 讜谞讬爪讜诇讜 讜诇讗 诇拽讞讜 诪讛 砖讛讬讛 讘讬讚诐 讜诇讗 讬讚注讜 诪讛 讛讬讛 讘讬讚诐 讜谞砖诇诐 诪注砖讛 讛谞住 讛讝讛 砖住驻专讜 诇讛诐 讘转讞讬诇转 讛诪讻转讘.
讜讗讞专 讛讚讘专讬诐 讛讗诇讛 讛讜讚讬注讜 诇讛诐 讘诪讻转讘 讛讛讜讗 注谞讬谉 注讬讘讜专 讛砖谞讛 讘专诪讝 诪驻谞讬 砖讛讬转讛 讙讝讬专讛 注诇讬讛诐 诪诪诇讻讬 专讜诪讗 砖诇讗 讬注讘专讜 砖谞讬诐 讜讻转讘讜 讜址注植诪讜旨住值讬 讬职专值讻值讬 谞址讞职砖讈讜止谉 讛讜讗 讛谞砖讬讗 砖讘讗专抓 讬砖专讗诇 讜讬讬讞住讜 讗讜转讜 注诇 谞讞砖讜谉 讜诇讗 注诇 讬讛讜讚讛 专讗砖 讛砖讘讟 诪驻谞讬 砖讛谞砖讬讗讜转 讛转讞讬诇讛 诪谞讞砖讜谉 讙诐 诇专诪讜讝 讻诪讜 砖谞讞砖讜谉 诪住专 注爪诪讜 注诇 讻讘讜讚 砖诪讜 讬转讘专讱 砖拽驻抓 诇讬诐 转讞讬诇讛 讻谉 讛谞砖讬讗 诪讜住专 注爪诪讜 讘砖讘讬诇 诪爪讜讛 讛驻讱 讛讙讝专讛 砖诇 诪诇讻讬 专讜诪讗 讜专爪讛 诇注讘专 砖谞讛 讜诇讗 注诇转讛 讘讬讚讜 诪驻谞讬 砖讛专讙讬砖讛 讛诪诇讻讜转 讘讝讛 讜谞转驻专讚讛 讞讘讬诇讛.
讜诇讝讛 讗诪专 讘旨执拽旨职砖讈讜旨 诇执拽职讘旨止注址 谞指爪执讬讘 讗侄讞指讚 讜诇讗 讛谞讬讞诐 讗讚讜诪讬 讛诇讝 谞指爪执讬讘 '谞抓 讬"讘' 驻讬专讜砖 讞讜讚砖 讬"讘 讛讜讗 讗讚专 砖谞讬 砖讛讜讗 注讘讜专 砖诇 讬"讘 讞讜讚砖 讜拽专讗讜 '谞抓' 讻讬 讛讜讗 诪讘砖专 讟讜讘讜转 砖诇 谞住讬 讬砖专讗诇 讻诪讜 谞抓 讝讛 砖讟讘注讜 诇讘砖专 讟讜讘 讜讛讜讗 讛谞拽专讗 诪讟讙'讬 讜讻诪讜 砖讗诪专 专讘讬谞讜 讛讗专"讬 讝"诇 砖讛讜讗 诪讜讻谉 诇讘砖专 讟讜讘. 讜职诇止讗 讛执谞旨执讬讞指谉 讗植讚讜止诪执讬 讛址诇旨指讝 讛讜讗 诪讜砖诇 讗讚讜诐 讜诇讙专住转 驻专住讬 讛诇讝 讛讬讬谞讜 砖拽专讗讜 讗讜转讜 讘砖诐 驻专住讬 讻讚讬 砖诇讗 讬专讙讬砖讜 谞讻专讬诐 讗诐 讬驻讜诇 讛讻转讘 诇讬讚诐 砖讛诐 诪讚讘专讬诐 注诇 讗讚讜诐 讗植讘指诇 讘旨址注植诇值讬 讗植住只驻旨讜止转 讛诐 讛讞讻诪讬诐 谞侄讗侄住职驻讜旨 讘诪拽讜诐 讜注讚 诇注讘专 讛砖谞讛 讜注砖讜 讛讜注讚 讛讝讛 讘旨址讞止讚侄砖讈 砖讈侄谞旨执驻职讟址专 讘旨讜止 讗址讛植专止谉 讛址讻旨止讛值谉 注"讛 砖讛讜讗 讞讚砖 讗讘 讗砖专 讘讜 讚专讻谉 砖诇 讬砖专讗诇 诇讛转讗讘诇 注诇 讘讬转 讛诪拽讚砖 讜诇讗 讬讗讻诇讜 讘砖专 讜诇讗 讬注砖讜 住注讜讚讜转 讜诇讻谉 讘讞讜讚砖 讝讛 诇讗 讬砖讬诪讜 诇讘 讗谞砖讬 讛诪诇讻讜转 诇讞拽讜专 讜诇讚专讜砖 注诇讬讛诐 讗诐 注讜砖讬谉 讜注讚 诇注讘专 讛砖谞讛 讬注谉 讻讬 讛诐 讬讜讚注讬诐 砖讚专讻诐 诇注砖讜转 住注讜讚讛 讙讚讜诇讛 讘注讬讘讜专 讛砖谞讛 讜诪专讘讬谉 讘砖诪讞讛 讜讗讜诪专讬诐 讘讜讚讗讬 诇讗 讬注砖讜 讘讞讜讚砖 讛讝讛 讜讗讬谉 讘讜讚拽讬谉 讗讞专讬讛诐 讘注谞讬谉 讜诇讻讱 讛诐 讛讻专讬讞讜 讛讚讘专 诇注砖讜转讜 讘讞讜讚砖 讛讝讛 砖诇讗 讬专讙讬砖讜 讘讜.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讬爪讗讜 讘砖诇讜诐. 讘注专讜讱 砖诐 讛讙讬专住讗 讬爪讗 讘砖诇讜诐:


专砖"讬 讚"讛 讘讗 诪专拽转 讜讻讜' 讟讘专讬讗. 诪讙讬诇讛 讚祝 讜 注"讗:


讚"讛 讜转驻砖讜 谞砖专 讜讻讜' 讞讬诇 驻专住讬讬诐. 讘注专讜讱 注专讱 讝讙 讻转讘 讚讬"讗 注讻讘谉 讛诪讟专 讛谞讜砖专 诪砖诪讬诐:





注专讜讱 诇谞专

讘讙诪专讗 讜诪驻谞讬 诪讛 诇讗 注讘专讛 讗诇讬砖注 砖砖谞转 讘爪讜专转 讛讬转讛: 讛拽砖讛 诪讛专砖"讗 讚诇诪讗 砖讘讬注讬转 讗讜 诪讜爪讗讬 砖讘讬注讬转 讛讬转讛 砖讗讬谉 诪注讘专讬谉 讘讜 讜讛谞讛 诇注谞讬谉 诪讜"砖 讬"诇 讚住讘专 专讘讬 讻讘讬转 专"讙 砖讛讬讜 诪注讘专讬谉 讘诪讜"砖. 讗讘诇 诇注谞讬谉 砖讘讬注讬转 诇讻讗讜专讛 拽砖讛 讜讬"诇 注"驻 诪讛 讚讗诪专讬谞谉 讘讻转讜讘讜转 (讚祝 拽"讛 注"讘) 讜讻讬 讗诇讬砖注 讗讜讻诇 讘讻讜专讬诐 讛讬讛 讗诇讗 讻诇 讛诪讘讬讗 讚讜专谉 诇转"讞 讻讜' 注"砖 讚诪转讬讘转 讘讻讜专讬诐 讚专讬砖 讻谉. 讜诇驻"讝 注"讻 诪讜讻讞 讚诇讗 砖讘讬注讬转 讛讬讛 讚讗讬 讛讬讛 砖讘讬注讬转 诇讗 砖讬讬讱 诪讘讬讗 讚讜专谉 讻讬讜谉 讚讛驻拽专 讛讜讗. 讜注讜讚 诇驻讬 诪讛 讚讗诪专讬谞谉 讘诪住讻转 砖讘讬注讬转 讚讗讬谉 讗讜讻诇讬谉 驻讬专讜转 砖讘讬注讬转 讘讟讜讘讛 讜诇专' 讬讛讜讚讛 砖诐 讗驻讬诇讜 讘"讛 住讜讘专 讻谉. 讜讗"讻 讗讬讱 诪讞讝讬拽讬谉 讟讜讘讛 诇讛诪讘讬讗 讻讗诇讜 讛拽专讬讘 讘讻讜专讬诐 讗注"讻 讚诇讗讜 砖讘讬注讬转 讛讬讛 讜诇注谞讬谉 拽讜砖讬转讜 诪诪讜爪讗讬 砖讘讬注讬转 讬"诇 注讜讚 讚讛讗 诪"讚 讗讬谉 诪注讘专讬谉 讛"讟 讚诇讗 讬讜讻诇 诇讛讘讬讗 诪讞讜抓 诇讗专抓 诪驻谞讬 讛讙讜砖讬诐 讜注"讝 讜讚讗讬 讘讗讜转讜 驻注诐 注讚讬讬谉 诇讗 讙讝专讜 讚讙讝讬专讛 讚专讘谞谉 讛讜讗:



砖砖谞转 讘爪讜专转 讛讬转讛: 讛专诪讘"诐 讛' 拽讛"讞 (驻"讚) 讻转讘 讬专讗讛 诇讬 砖讝讛 砖讗诪专讜 讞讻诪讬诐 讗讬谉 诪注讘专讬谉 讘砖谞转 专注讘讜谉 讻讜' 诪驻谞讬 转拽讜驻讛 讜诪驻谞讬 讛讗讘讬讘 讜驻讬专讜转 讛讗讬诇谉 诪注讘专讬谉 诇注讜诇诐 注"砖 讜讛专诪"讛 讛砖讬讙 注诇讬讜 诪住讜讙讬讗 讝讜 砖讛专讬 讘讗诇讬砖注 讛讬讛 专讗讜讬 诇讛转注讘专 诪驻谞讬 讛讗讘讬讘 讜驻讬专讜转 讛讗讬诇谉 讜讗注驻"讻 诇讗 注讘专 讜诇注谞"讚 诇讗 拽砖讛 注诇 讛专诪讘"诐 砖讛专讬 诪讛 讚转谞讬讗 讚注诇 讛讗讘讬讘 诪注讘专讬谉 驻讬专砖 讛专诪讘"诐 砖诐 (驻"讙) 讻讚讬 砖讬讛讗 讛讗讘讬讘 诪爪讜讬 诇讛拽专讬讘 诪诪谞讜 注讜诪专 讛转谞讜驻讛 讜讻驻讬' 讗讬转 讚诪驻专砖讬 砖讛讘讬讗 专砖"讬 诇注讬诇 讜讛诇讗 讘讗诇讬砖注 讛拽专讬讘讜 讛注讜诪专 讻讚讗诪专 讘讙诪专讗 讜讗"讻 诇讗 讛讬讜 爪专讬讱 诇注讘专 诪驻谞讬 讛讗讘讬讘:



讘专砖"讬 讚"讛 诇讗 讘砖讘讬注讬转. 讗讬住讜专 注讘讜讚转 拽专拽注: 讛专诪讘"诐 (驻"讚 诪讛' 拽讛"讞) 讻转讘 讛讟注诐 砖注"讬 砖诪讗专讬讻讬谉 讞讜讚砖 讗讞讚 讬讗讻诇讜 讛住驻讬讞讬诐 讜诇讗 讬讛讬讛 诇讛诐 诇讛拽专讬讘 注讜诪专 讜砖转讬 讛诇讞诐 注"砖. 讜诇注谞"讚 拽砖讛 砖讛专讬 转谞谉 讘砖拽诇讬诐 砖讜诪专讬 住驻讬讞讬诐 讘砖讘讬注讬转 讛讬讜 谞讜讟诇讬谉 砖讻专谉 诪转专讜诪转 讛诇砖讻讛 讜讗"讻 讛专讬 诇讗 讛讬讛 诇讛诐 诇讬专讗 注诇 讝讛 砖诇讗 讬诪爪讗讜 注讜讚 讻讬讜谉 砖讗驻砖专 诇砖诪讜专 注"讬 砖讜诪专讬诐:



讚"讛 砖注讬讘专. 砖谞讟诪讗讜 讘讬诪讬 讗讞讝 诪注"讝 砖诇讗 讞砖砖讜 诇转讜专讛: 讛诇砖讜谉 拽砖讛 讚驻砖讬讟讗 讗诐 注讘讚讜 注"讝 砖诇讗 讞砖砖讜 诇转讜专讛 讜注讜讚 拽砖讛 讗诐 诪讟讜诪讗转 注"讝 诇诪讛 爪专讬讱 诇驻专砖 砖谞讟诪讗讜 讘讬诪讬 讗讞讝 转讬驻讜拽 诇讬讛 讚讛讬讛 讛注"讝 讘诪拽讚砖 讜诇讗 讬讻诇讜 诇讛讜爪讬讗诐 注讚 讬讜诐 讟"讝 讘谞讬住谉 讻讚讻转讬讘 讘驻住讜拽 讘讚"讛. 讜诇讻谉 诇注谞"讚 讛转讬讘讛 诪注"讝 讛讜讗 讟"住 讜诪讛 砖讛讬讜 讟诪讗讬诐 讛讬讬谞讜 砖讘讬诪讬 讗讞讝 谞讟诪讗讜 砖诇讗 讞砖砖讜 诇转讜专讛 诇讟讛专 注爪诪诐 诪讟讜诪讗转 诪转 讜讙诐 讛专"谉 讛讘讬讗 诇砖讜谉 专砖"讬 讻谉 砖谞讟诪讗讜 讘讬诪讬 讗讞讝 砖诇讗 讞砖砖讜 诇转讜专讛 讜诇讗 讛讝讻讬专 诪注"讝 讜讻谉 谞专讗讛 诪讚讘专讬 专砖"讬 讘驻住讞讬诐 (讚祝 谞"讜 注"讗) 讚"讛 注讜讘专 砖讻转讘 诇讗 讛讜讟讛专讜 注讚讬讬谉 诪讟讜诪讗讜转 砖讛讞讝讬拽讜 讘讛谉 讘讬诪讬 讗讘讬讜 讗讞讝 讛专砖注 注讻"诇 讜诇讗 讛讝讻讬专 砖诐 诪讟讜诪讗转 注"讝 讜讗"讻 讬"诇 讚讙诐 专砖"讬 住"诇 讚讟讜诪讗转 注"讝 诇讗 谞讛讙 讗讝 讚注讚讬讬谉 诇讗 讙讝专讜 讜诪转讜专抓 拽讜砖讬转 讛转讜住' 注诇 专砖"讬. 讜讛专"谉 砖讛讘讬讗 讘砖诐 专"谞 讙讗讜谉 砖讛讬讛 砖诐 讟讜诪讗转 注"讝 讘讗诪转 诇讗 讻转讘 砖谞讟诪讗讜 讘讬诪讬 讗讞讝 讗诇讗 砖讛讬讛 注"讝 讘诪拽讚砖 讜诇讗 讬讻诇讜 诇讟讛专 拽讜讚诐 讛驻住讞 讜诇讻谉 讙诐 讛转讜住' 诇讗 讛拽砖讜 拽讜砖讬转诐 砖讛专讬 讘讟"讜 讬讜诐 讛讬讜 讬讻讜诇讬诐 诇讟讛专 专拽 注诇 讛讬专讜砖诇诪讬 砖讛讟讜诪讗讛 讛讬转讛 讟讜诪讗转 诪转 讚讙诇讙讜诇转 讗专讜谞讛. 讗讘诇 诇驻讬专讜砖诐 讛专讗砖讜谉 砖讛讬讛 诪驻谞讬 讟讜诪讗转 注"讝 讜砖讻讘专 讙讝专讜 讗讝 诇讗 拽砖讛 砖讬讻讜诇讬诐 诇讟讛专 砖讛专讬 讛注讬讚 讛讻转讜讘 砖诇讗 讻诇讜 注讚 讬讜诐 讟"讝 讘谞讬住谉 讜讗驻砖专 诇讜诪专 讙"讻 砖讞住专 讘专砖"讬 转讬讘转 讗讜 讜爪专讬讱 诇讛讬讜转 砖谞讟诪讗讜 讘讬诪讬 讗讞讝 讗讘讬讜 诪注"讝 讗讜 砖诇讗 讞砖砖讜 诇转讜专讛 讜诇驻"讝 砖谞讬讛诐 讗诪转 诪讛 砖讻转讘讜 讛转讜住' 讘砖诐 专砖"讬 讜诪讛 砖讻转讘 讛专"谉 讘砖诪讜 讗讘诇 讘讬讜转专 谞专讗讛 砖转讬讘转 诪注"讝 诪讬讜转专:



讘转讜住驻转 讚"讛 讜诇讗 砖诇砖. 讜诇驻讬' 讝讛 诇讗 讬转讻谉: 讛诪讛专砖"讗 讛拽砖讛 讛专讬 诇驻讬专讜砖诐 讚讗讬谉 诪讞砖讘讬谉 诪砖谞讛 诇讞讘专转讛 诇住诪讜讱 注诇 讗讜转讜 讞砖讘讜谉 诇转"拽 讙诐 驻讬专讜砖 专砖"讬 讛专讗砖讜谉 诇讗 讬转讻谉 砖讛专讬 讛砖讬讘讜 专讘谞谉 讚讛讬讬谞讜 转"拽 讘"讚 讬砖讘讜 讜拽讘注讜 讻诇 讗讞讚 讘讝诪谞讜 诪砖诪注 砖住诪讻讜 注诇 讗讜转讜 讞砖讘讜谉 讗驻讬诇讜 诇讙' 砖谞讬诐. 讜诇注谞"讚 讬"诇 讚诪讛 砖住诪讻讜 注诇 讛讞砖讘讜谉 砖诇 专"注 讛讬讬谞讜 诪驻谞讬 砖讞讻诐 讙讚讜诇 讛讬讛 讜砖注转 讛讚讞拽 讛讬讛 讻诪"砖 专砖"讬 讚讘砖注转 讛讚讞拽 讞砖讜讘讬 诪讞砖讘讬谞谉 讜诪讛 讚讗诪专讬谞谉 讜诇讗 诪砖谞讛 诇讞讘专转讛 讛讬讬谞讜 砖诇讗 讘砖注转 讛讚讞拽:



讚"讛 砖注讬讘专. 讜讘讬专讜砖诇诪讬 讗诪专: 讻谉 讗讬转讗 讘讬专讜砖诇诪讬 住谞讛讚专讬谉 讗讘诇 讘讬专讜砖诇诪讬 住讜讟讛 驻"讛 谞讗诪专 讚讘讬诪讬 讞讙讬 讛谞讘讬讗 谞诪爪讗 讙讜诇讙讜诇转 砖诇 讗专讜谞讛 讜讻讘专 讛注讬专 讛诪驻专砖 砖诐 注诇 住转讬专讛 讝讜 讗讻谉 讘诇讗"讛 爪"注 讗讬讱 讗驻砖专 砖谞拽讘专讛 讙讜诇讙讜诇转 讝讜 转讞转 讛诪讝讘讞 砖讛专讬 讚讜讚 拽谞讛 讛讙讜专谉 讝讜 讘讞讬讬讜 诪诪谞讜 讜讛拽讬诐 砖诐 诪讝讘讞 讜诪讗讝 诇讗 驻住拽讛 讛拽讚讜砖讛 诪砖诐 砖砖诐 谞讘谞讛 讛诪拽讚砖 讜讘讜讚讗讬 谞砖诪专讜 诪讻诇 讟讜诪讗讛 讜讗驻讬诇讜 谞讚讞讜拽 砖讗讬谉 讝讛 讙讜诇讙讜诇转 砖诇 讗专讜谞讛 砖拽谞讛 讚讜讚 诪诪谞讜 讛讙讜专谉 讗诇讗 砖诇 讗专讜谞讛 讗讞讚 诪讗讘讜转讬讜 砖诇 讝讛 诪"诪 拽砖讛 诇讜诪专 砖诪讗讝 谞讘谞讛 讘讛诪"拽 讛拽专讬讘讜 讘讟讜诪讗讛 注讚 讞讝拽讬讛讜 讜谞诇注"讚 砖讘讬诪讬 讗讞讝 砖住讙专 讘讬转 讛' 讜诇讗 讛砖讙讬讞讜 注诇讬讜 讗讝 讬讜专砖讬 讗专讜谞讛 拽讘专讜 讙诇讙诇转讜 转讞转 讛诪讝讘讞 讜谞诪爪讗讛 诪讬讚 讘讬诪讬 讞讝拽讬讛讜:

